title: Byla C-531/15: 2017 m. spalio 19 d. Teisingumo Teismo (penktoji kolegija) sprendimas byloje (Tribunal Superior de Justicia de Galicia (Ispanija) prašymas priimti prejudicinį sprendimą) Elda Otero Ramos / Servicio Galego de Saúde, Instituto Nacional de la Seguridad Social (Prašymas priimti prejudicinį sprendimą — Direktyva 92/85/EEB — 4 straipsnio 1 dalis — Darbuotojų sauga ir sveikatos apsauga — Maitinančios krūtimi darbuotojos — Darbo vietoje kylančios rizikos įvertinimas — Atitinkamos darbuotojos prieštaravimas — Direktyva 2006/54/EB — 19 straipsnis — Vienodas požiūris — Diskriminacija dėl lyties — Įrodinėjimo pareiga)

text:
               11.12.2017

               LT

               Europos Sąjungos oficialusis leidinys

               C 424/2

         2017 m. spalio 19 d. Teisingumo Teismo (penktoji kolegija) sprendimas byloje (Tribunal Superior de Justicia de Galicia (Ispanija) prašymas priimti prejudicinį sprendimą) Elda Otero Ramos / Servicio Galego de Saúde, Instituto Nacional de la Seguridad Social

   (Byla C-531/15) (1)

   ((Prašymas priimti prejudicinį sprendimą - Direktyva 92/85/EEB - 4 straipsnio 1 dalis - Darbuotojų sauga ir sveikatos apsauga - Maitinančios krūtimi darbuotojos - Darbo vietoje kylančios rizikos įvertinimas - Atitinkamos darbuotojos prieštaravimas - Direktyva 2006/54/EB - 19 straipsnis - Vienodas požiūris - Diskriminacija dėl lyties - Įrodinėjimo pareiga))
   (2017/C 424/02)
   Proceso kalba: ispanų

      Prašymą priimti prejudicinį sprendimą pateikęs teismas

      Tribunal Superior de Justicia de Galicia

      Šalys pagrindinėje byloje

      Pareiškėja: Elda Otero Ramos

      Atsakovės: Servicio Galego de Saúde, Instituto Nacional de la Seguridad Social

      Rezoliucinė dalis

               1.

               2006 m. liepos 5 d. Europos Parlamento ir Tarybos direktyvos 2006/54/EB dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo 19 straipsnio 1 dalis turi būti aiškinama taip, kad ji taikytina situacijoje, kaip antai nagrinėjamoje pagrindinėje byloje, kurioje maitinanti krūtimi darbuotoja nacionaliniame teisme arba kitoje kompetentingoje atitinkamos valstybės narės institucijoje ginčija jos darbo vietoje kylančios rizikos įvertinimą, remdamasi tuo, kad jis nebuvo atliktas vadovaujantis 1992 m. spalio 19 d. Tarybos direktyvos 92/85/EEB dėl priemonių, skirtų skatinti, kad būtų užtikrinta geresnė nėščių ir neseniai pagimdžiusių arba maitinančių krūtimi darbuotojų sauga ir sveikata, nustatymo 4 straipsnio 1 dalimi.

               2.

               Direktyvos 2006/54 19 straipsnio 1 dalis turi būti aiškinama taip, kad situacijoje, kaip antai nagrinėjamoje pagrindinėje byloje, atitinkama darbuotoja turi įrodyti aplinkybes, leidžiančias teigti, kad jos darbo vietoje kylančios rizikos įvertinimas nebuvo atliktas pagal Direktyvos 92/85 4 straipsnio 1 dalyje nustatytus reikalavimus, ir leidžiančias preziumuoti tiesioginės diskriminacijos dėl lyties, kaip ji suprantama pagal Direktyvą 2006/54, buvimą, o tą turi patikrinti prašymą priimti prejudicinį sprendimą pateikęs teismas. Tuomet atsakovė turės įrodyti, kad minėtas rizikos vertinimas buvo atliktas pagal šioje nuostatoje nustatytus reikalavimus, taigi kad nediskriminavimo principas nebuvo pažeistas.

      (1)  OL C 429, 2015 12 21.


title: Byla T-109/10: 2017 m. rugsėjo 13 d. Bendrojo Teismo nutartis byloje Liuksemburgas / Komisija (Ieškinys dėl panaikinimo — ERPF — Finansinės paramos sumažinimas — Programa Interreg II /C „Reino ir Maso potvyniai“ — Sprendimo priėmimo termino nesilaikymas — Esminių procedūrinių reikalavimų pažeidimas — Akivaizdžiai pagrįstas ieškinys)

text:
               11.12.2017

               LT

               Europos Sąjungos oficialusis leidinys

               C 424/35

         2017 m. rugsėjo 13 d. Bendrojo Teismo nutartis byloje Liuksemburgas / Komisija

   (Byla T-109/10) (1)

   ((Ieškinys dėl panaikinimo - ERPF - Finansinės paramos sumažinimas - Programa Interreg II /C „Reino ir Maso potvyniai“ - Sprendimo priėmimo termino nesilaikymas - Esminių procedūrinių reikalavimų pažeidimas - Akivaizdžiai pagrįstas ieškinys))
   (2017/C 424/51)
   Proceso kalba: prancūzų

      Šalys

      Ieškovė: Liuksemburgo Didžioji Hercogystė, iš pradžių atstovaujama C. Schiltz, vėliau P. Frantzen, paskui L. Delvaux ir D. Holderer ir galiausiai D. Holderer, padedamų advokato P. Kinsch

      Atsakovė: Europos Komisija, atstovaujama W. Roels ir A. Steiblytės

      Ieškovės pusėje į bylą įstojusios šalys: Belgijos Karalystė, iš pradžių atstovaujama M. Jacobs ir T. Materne, vėliau M. Jacobs ir galiausiai M. Jacobs ir J.-C. Halleux; Prancūzijos Respublika iš pradžių atstovaujama G. de Bergues ir B. Messmer, vėliau G. de Bergues ir galiausiai J. Bousin ir D. Colas, ir Nyderlandų Karalystė, iš pradžių atstovaujama C. Wissels, M. Noort ir Y. de Vries, vėliau M. Noort, M. Bulterman ir B. Koopman

      Dalykas

   SESV 263 straipsniu grindžiamas prašymas panaikinti 2009 m. gruodžio 23 d. Komisijos sprendimą C(2009) 10712 sumažinti Europos regioninės plėtros fondo (ERPF), remiantis 1997 m. gruodžio 18 d. Komisijos sprendimu C(97) 3742 (ERPF Nr. 970010008) dėl Bendrijos iniciatyvos programos Interreg II/C„Reino-Maso potvyniai“ Belgijos Karalystėje, Vokietijos Federacinėje Respublikoje, Prancūzijos Respublikoje, Liuksemburgo Didžiojoje Hercogystėje ir Nyderlandų Karalystėje, suteiktą paramą, tiek, kiek jis yra taikomas Liuksemburgo Didžiajai Hercogystei.

      Rezoliucinė dalis

               1.

               Panaikinti 2009 m. gruodžio 23 d. Komisijos sprendimą C(2009) 10712 sumažinti Europos regioninės plėtros fondo (ERPF), remiantis 1997 m. gruodžio 18 d. Komisijos sprendimu C(97) 3742 (ERPF Nr. 970010008) dėl Bendrijos iniciatyvos programos Interreg II/C „Reino-Maso potvyniai“ Belgijos Karalystėje, Vokietijos Federacinėje Respublikoje, Prancūzijos Respublikoje, Liuksemburgo Didžiojoje Hercogystėje ir Nyderlandų Karalystėje, suteiktą paramą, kiek jis susijęs su Liuksemburgo Didžiąja Hercogyste.

               2.

               Europos Komisija padengia savo ir Liuksemburgo Didžiosios Hercogystės bylinėjimosi išlaidas.

               3.

               Belgijos Karalystė, Prancūzijos Respublika ir Nyderlandų Karalystė padengia savo bylinėjimosi išlaidas.

      (1)  OL C 134, 2010 5 22.


title: Byla C-192/16: 2017 m. spalio 12 d. Teisingumo Teismo (antroji kolegija) nutartis byloje (Upper Tribunal (Tax and Chancery Chamber) (Jungtinė Karalystė) prašymas priimti prejudicinį sprendimą) Stephen Fisher, Anne Fisher, Peter Fisher / Commissioners for Her Majesty's Revenue & Customs (Prašymas priimti prejudicinį sprendimą — Teisingumo Teismo procedūros reglamento 99 straipsnis — SESV 355 straipsnio 3 dalis — Gibraltaro statusas — SESV 49 straipsnis — SESV 63 straipsnis — Įsisteigimo laisvė — Laisvas kapitalo judėjimas — Išimtinai vidaus situacija)

text:
               11.12.2017

               LT

               Europos Sąjungos oficialusis leidinys

               C 424/14

         2017 m. spalio 12 d. Teisingumo Teismo (antroji kolegija) nutartis byloje (Upper Tribunal (Tax and Chancery Chamber) (Jungtinė Karalystė) prašymas priimti prejudicinį sprendimą) Stephen Fisher, Anne Fisher, Peter Fisher / Commissioners for Her Majesty's Revenue & Customs

   (Byla C-192/16) (1)

   ((Prašymas priimti prejudicinį sprendimą - Teisingumo Teismo procedūros reglamento 99 straipsnis - SESV 355 straipsnio 3 dalis - Gibraltaro statusas - SESV 49 straipsnis - SESV 63 straipsnis - Įsisteigimo laisvė - Laisvas kapitalo judėjimas - Išimtinai vidaus situacija))
   (2017/C 424/20)
   Proceso kalba: anglų

      Prašymą priimti prejudicinį sprendimą pateikęs teismas

      Upper Tribunal (Tax and Chancery Chamber)

      Šalys

      Ieškovai: Stephen Fisher, Anne Fisher, Peter Fisher

      Atsakovė: Commissioners for Her Majesty's Revenue & Customs

      dalyvaujant: Her Majesty’s Government of Gibraltar

      Rezoliucinė dalis

   SESV 355 straipsnio 3 dalį kartu su SESV 49 straipsniu arba SESV 63 straipsniu reikia aiškinti taip: Jungtinės Karalystės piliečių naudojimasis įsisteigimo laisve arba laisvu kapitalo judėjimu tarp Gibraltaro ir Jungtinės Karalystės pagal Sąjungos teisę yra situacija, kurios visi elementai yra vienos valstybės narės viduje.

      (1)  OL C 200, 2016 6 6.


title: Byla T-664/17: 2017 m. rugsėjo 27 d. pareikštas ieškinys byloje eSlovensko / Komisija

text:
               11.12.2017

               LT

               Europos Sąjungos oficialusis leidinys

               C 424/45

         2017 m. rugsėjo 27 d. pareikštas ieškinys byloje eSlovensko / Komisija

   (Byla T-664/17)
   (2017/C 424/66)
   Proceso kalba: anglų

      Šalys

      Ieškovė: eSlovensko (Lučenecas, Slovakija), atstovaujama advokato F. Branislav

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2017 m. birželio 21 d. Europos Komisijos sprendimą ARES(2017)3107844, kuriuo ieškovei neleista dalyvauti visose viešųjų pirkimų ir dotacijų skyrimo procedūrose pagal Reglamentą Nr. 966/2012 ir skiriant lėšas pagal Reglamentą Nr. 2015/323,

               —

               nurodyti atsakovei atlikti naują auditą ir persvarstyti savo išvadas dėl reikalavimus atitinkančių išlaidų,

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi dviem pagrindais.

               1.

               Pirmasis ieškinio pagrindas grindžiamas piktnaudžiavimu įgaliojimais, visų pirma netinkamu teisiniu faktų ir rezultatų vertinimu.

                           —

                           Ieškovė teigia, kad Komisijos sprendimui nebuvo tinkamo pagrindo.

               2.

               Antrasis ieškinio pagrindas grindžiamas netinkamu ginčijamo sprendimo pagrindimu.

                           —

                           Akivaizdu, kad Komisija ne visas šio atvejo aplinkybes išnagrinėjo tinkamai ir nešališkai.


title: Byla T-119/10: 2017 m. rugsėjo 13 d. Bendrojo Teismo nutartis byloje Nyderlandai / Komisija (Ieškinys dėl panaikinimo — ERPF — Finansinės paramos sumažinimas — Programa Interreg II /C „Reino ir Maso potvyniai“ — Sprendimo priėmimo termino nesilaikymas — Esminių procedūrinių reikalavimų pažeidimas — Akivaizdžiai pagrįstas ieškinys)

text:
               11.12.2017

               LT

               Europos Sąjungos oficialusis leidinys

               C 424/36

         2017 m. rugsėjo 13 d. Bendrojo Teismo nutartis byloje Nyderlandai / Komisija

   (Byla T-119/10) (1)

   ((Ieškinys dėl panaikinimo - ERPF - Finansinės paramos sumažinimas - Programa Interreg II /C „Reino ir Maso potvyniai“ - Sprendimo priėmimo termino nesilaikymas - Esminių procedūrinių reikalavimų pažeidimas - Akivaizdžiai pagrįstas ieškinys))
   (2017/C 424/52)
   Proceso kalba: nyderlandų

      Šalys

      Ieškovė: Nyderlandų Karalystė, iš pradžių atstovaujama Y. de Vries, J. Langer ir C. Wissels, vėliau J. Langer, M. Bulterman ir B. Koopman

      Atsakovė: Europos Komisija, atstovaujama R. Wim ir A. Steiblytės

      Ieškovės pusėje į bylą įstojusios šalys: Belgijos Karalystė, iš pradžių atstovaujama M. Jacobs ir T. Materne, vėliau M. Jacobs ir J.-C. Halleux; Prancūzijos Respublika, iš pradžių atstovaujama G. de Bergues ir B. Messmer, vėliau J. Bousin ir D. Colas

      Dalykas

   SESV 263 straipsniu pagrįstas prašymas panaikinti 2009 m. gruodžio 23 d. Komisijos sprendimą C (2009) 10712 sumažinti Europos regioninės plėtros fondo (ERPF), remiantis 1997 m. gruodžio 18 d. Komisijos sprendimu C(97)3742 (ERPF Nr. 970010008) dėl Bendrijos iniciatyvos programos Interreg II/C „Reino-Maso potvyniai“ Belgijos Karalystėje, Vokietijos Federacinėje Respublikoje, Prancūzijos Respublikoje, Liuksemburgo Didžiojoje Hercogystėje ir Nyderlandų Karalystėje, suteiktą paramą.

      Rezoliucinė dalis

               1.

               Panaikinti 2009 m. gruodžio 23 d. Komisijos sprendimą C(2009) 10712 sumažinti Europos regioninės plėtros fondo (ERPF), remiantis 1997 m. gruodžio 18 d. Komisijos sprendimu C(97) 3742 (ERPF Nr. 970010008) dėl Bendrijos iniciatyvos programos Interreg II/C „Reino-Maso potvyniai“ Belgijos Karalystėje, Vokietijos Federacinėje Respublikoje, Prancūzijos Respublikoje, Liuksemburgo Didžiojoje Hercogystėje ir Nyderlandų Karalystėje, suteiktą paramą, kiek jis susijęs su Nyderlandų Karalyste.

               2.

               Europos Komisija padengia savo ir Nyderlandų Karalystės bylinėjimosi išlaidas.

               3.

               Belgijos Karalystė ir Prancūzijos Respublika padengia savo bylinėjimosi išlaidas.

      (1)  OL C 113, 2010 5 1.


title: Byla C-592/17: 2017 m. spalio 12 d. Vestre Landsret (Danija) pateiktas prašymas priimti prejudicinį sprendimą byloje Skatteministeriet / Baby Dan A/S

text:
               11.12.2017

               LT

               Europos Sąjungos oficialusis leidinys

               C 424/25

         2017 m. spalio 12 d.Vestre Landsret (Danija) pateiktas prašymas priimti prejudicinį sprendimą byloje Skatteministeriet / Baby Dan A/S

   (Byla C-592/17)
   (2017/C 424/37)
   Proceso kalba: danų

      Prašymą priimti prejudicinį sprendimą pateikęs teismas

      Vestre Landsret

      Šalys pagrindinėje byloje

      Ieškovė: Skatteministeriet

      Atsakovė: Baby Dan A/S

      Prejudiciniai klausimai

               1.

               Ar nurodytų specifinių savybių turinčios verpstės gali būti laikomos vaikų saugos vartelių dalimi?

                           —

                           Jei į pirmąjį klausimą būtų atsakyta teigiamai, t. y. taip, kad verpstės laikytinos vaikų saugos vartelių dalimi, ar tuomet verpstės turi būti klasifikuojamos KN 9403 90 10 pozicijoje ar KN 7326 ir 44221 pozicijose?

                           —

                           Jei į pirmąjį klausimą būtų atsakyta neigiamai, t. y. taip, kad verpstės nelaikytinos vaikų saugos vartelių dalimi, ar tuomet verpstės turi būti klasifikuojamos KN 7318 15 90 pozicijoje ar KN 7318 19 00 pozicijoje?

               2.

               Jei nurodytų specifinių savybių turinčios verpstės turi būti klasifikuojamos KN 7318 15 90 pozicijoje, ES Teisingumo Teismo prašoma priimti prejudicinį sprendimą dėl šio klausimo:
               Ar 2009 m. sausio 26 d. Tarybos reglamento (EB) Nr. 91/2009 (1), kuriuo tam tikroms importuojamoms Kinijos Liaudies Respublikos kilmės geležinėms arba plieninėms tvirtinimo detalėms nustatomas galutinis antidempingo muitas, negalioja dėl to, kad Komisija ir Taryba, PPO Apeliacinės tarybos teigimu, rėmėsi procesu, per kurį ES pramonės apibrėžimas buvo susietas su ES gamintojų noru būti imties dalimi ir būti patikrintais, o tai lemia savęs atrinkimo procesą pramonėje, kuris kelia didelį tyrimo ir rezultato iškraipymo pavojų?

      (1)  2009 m. sausio 26 d. Tarybos reglamentas (EB) Nr. 91/2009, kuriuo tam tikroms importuojamoms Kinijos Liaudies Respublikos kilmės geležinėms arba plieninėms tvirtinimo detalėms nustatomas galutinis antidempingo muitas (OL L 29, 2009, p. 1).


title: Byla C-549/16: 2017 m. spalio 12 d. Teisingumo Teismo (dešimtoji kolegija) nutartis byloje (Commissione tributaria di Secondo Grado di Bolzano (Italija) prašymas priimti prejudicinį sprendimą) Agenzia delle Entrate – Direzione provinciale Ufficio controlli di Bolzano / Palais Kaiserkron Srl (Prašymas priimti prejudicinį sprendimą — Apmokestinimas — Pridėtinės vertės mokesčio (PVM) bendra sistema — Direktyva 2006/112/EB — 401 straipsnis — Sąvoka „apyvartos mokestis“ — Nekilnojamojo turto, naudojamo komercinėje veikloje, nuoma — Apmokestinimas registracijos mokesčiu ir PVM)

text:
               11.12.2017

               LT

               Europos Sąjungos oficialusis leidinys

               C 424/15

         2017 m. spalio 12 d. Teisingumo Teismo (dešimtoji kolegija) nutartis byloje (Commissione tributaria di Secondo Grado di Bolzano (Italija) prašymas priimti prejudicinį sprendimą) Agenzia delle Entrate – Direzione provinciale Ufficio controlli di Bolzano / Palais Kaiserkron Srl

   (Byla C-549/16) (1)

   ((Prašymas priimti prejudicinį sprendimą - Apmokestinimas - Pridėtinės vertės mokesčio (PVM) bendra sistema - Direktyva 2006/112/EB - 401 straipsnis - Sąvoka „apyvartos mokestis“ - Nekilnojamojo turto, naudojamo komercinėje veikloje, nuoma - Apmokestinimas registracijos mokesčiu ir PVM))
   (2017/C 424/21)
   Proceso kalba: italų

      Prašymą priimti prejudicinį sprendimą pateikęs teismas

      Commissione tributaria di Secondo Grado di Bolzano

      Šalys

      Pareiškėja: Agenzia delle Entrate – Direzione provinciale Ufficio controlli di Bolzano

      Atsakovė: Palais Kaiserkron Srl

      Rezoliucinė dalis

   2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 401 straipsnį reikia aiškinti taip, kad jis nedraudžia rinkti proporcingą registracijos mokestį, taikomą komercinei nuomai, kaip numatytas nagrinėjamose nacionalinėse nuostatose, net jei ši nuoma taip pat apmokestinama pridėtinės vertės mokesčiu.

      (1)  OL C 30, 2017 1 30.


title: Byla C-611/17: 2017 m. spalio 23 d. pareikštas ieškinys byloje Italijos Respublika / Europos Sąjungos Taryba

text:
               11.12.2017

               LT

               Europos Sąjungos oficialusis leidinys

               C 424/26

         2017 m. spalio 23 d. pareikštas ieškinys byloje Italijos Respublika / Europos Sąjungos Taryba

   (Byla C-611/17)
   (2017/C 424/38)
   Proceso kalba: italų

      Šalys

      Ieškovė: Italijos Respublika, atstovaujama G. Palmeri, padedamos avvocato dello Stato P. Gentili

      Atsakovė: Europos Sąjungos Taryba

      Ieškovės reikalavimai

               —

               Panaikinti 2017 m. liepos 25 d. Tarybos reglamentą (ES) 2017/1398, kuriuo iš dalies keičiamos Reglamento (ES) 2017/127 nuostatos, susijusios su tam tikromis žvejybos galimybėmis, paskelbtą 2017 m. liepos 29 d. Europos Sąjungos Oficialiajame leidinyje Nr. L 199, ypač 1 straipsnio 2 dalį, kuria iš dalies pakeičiamas Reglamento (ES) 2017/127 I D priedas, visą ginčijamo reglamento priedo 3 punktą (jame pateikiami Reglamento (ES) 2017/127 I D priedo daliniai pakeitimai) ir visas 9, 10, 11, 12 konstatuojamąsias dalis.

               —

               Priteisti iš Europos Sąjungos Tarybos bylinėjimosi išlaidas.

      Ieškinio pagrindai ir pagrindiniai argumentai

         Pirmasis ieškinio pagrindas: 1986 m. birželio 9 d. Sprendimo 86/238/EEB dėl Bendrijos prisijungimo prie Tarptautinės konvencijos dėl Atlanto tunų apsaugos 1 straipsnio pažeidimas.

   Nebuvo privaloma perkelti ICCAT sprendimo dėl durklažuvių žvejybos kvotų.

         Antrasis ieškinio pagrindas: motyvavimo trūkumas (SESV 296 straipsnio 2 dalis).

   Tas sprendimas bet kokiu atveju nepagrįstas.

         Trečiasis ieškinio pagrindas: ESS 17 straipsnio ir Reglamento 1380/2013 16 straipsnio pažeidimas.

   Sprendimas prieštarauja santykinio stabilumo principui ir Sąjungos interesams.

         Ketvirtasis ieškinio pagrindas: negaliojimo atgaline data, teisinio tikrumo ir teisinių lūkesčių apsaugos principų pažeidimas.

   Bet kuriuo atveju, sprendimo nebuvo galima taikyti jau prasidėjusiam žvejybos sezonui.

         Penktasis ieškinio pagrindas: motyvavimo trūkumas (SESV 296 straipsnio 2 dalies pažeidimas).

   Nepateikta sprendimo motyvų, kiek jame nustatytas ketverių metų 2012-2015 m. bazinis laikotarpis valstybių narių BLSK kvotoms paskirstyti.

         Šeštasis ieškinio pagrindas: proporcingumo principo pažeidimas (SESV 5 straipsnis) ir klaidingas faktinių aplinkybių vertinimas.

   2010 m. ir 2011 m. neįtraukimas į bazinį laikotarpį yra nereikalinga ir klaidinga priemonė, siekiant į duomenis apie laimikį įtraukti tik teisėtai sužvejotą laimikį.

         Septintas ieškinio pagrindas: SESV 258 ir 260 straipsnių pažeidimas. Kompetencijos neturėjimas.

   Taryba neturi kompetencijos bausti Italiją už dreifuojančiuosius tinklaičius.

         Aštuntasis ieškinio pagrindas: gero administravimo principo (Europos Sąjungos pagrindinių teisių chartijos 41 straipsnis) ir Reglamento 1380/2013 16 straipsnio pažeidimas.

   Nustačius bazinį laikotarpį 2012-2015 nubausta Italija, nes sumažinti jos žvejybos pajėgumai, pažeidžiant santykinio stabilumo principą ir neatlikus tinkamo tyrimo.

         Devintasis ieškinio pagrindas: nediskriminavimo principo pažeidimas (SESV 18 straipsnis).

   Šiuo sumažinimu nepagrįstai diskriminuojami Italijos žvejai.

         Dešimtasis ieškinio pagrindas: negaliojimo atgaline data, teisinio tikrumo ir teisinių lūkesčių apsaugos principų pažeidimas.

   Bet kuriuo atveju sumažinimo nebuvo galima taikyti jau prasidėjusiam žvejybos sezonui.


title: Byla C-640/16 P: 2017 m. spalio 10 d. Teisingumo Teismo (aštuntoji kolegija) nutartis byloje Greenpeace Energy eG / Europos Komisija (Apeliacinis skundas — Teisingumo Teismo procedūros reglamento 181 straipsnis — Valstybės pagalba — Ieškinys dėl panaikinimo — SESV 263 straipsnis — Priimtinumas — Pagalba, kurią Jungtinė Karalystė planuoja suteikti skirti Hinklio kyšulio C branduolinei elektrinei — Sprendimas, kuriuo pagalba pripažįstama suderinama su vidaus rinka — „Locus standi“ — Konkrečiai nesusijęs ieškovas)

text:
               11.12.2017

               LT

               Europos Sąjungos oficialusis leidinys

               C 424/16

         2017 m. spalio 10 d. Teisingumo Teismo (aštuntoji kolegija) nutartis byloje Greenpeace Energy eG / Europos Komisija

   (Byla C-640/16 P) (1)

   ((Apeliacinis skundas - Teisingumo Teismo procedūros reglamento 181 straipsnis - Valstybės pagalba - Ieškinys dėl panaikinimo - SESV 263 straipsnis - Priimtinumas - Pagalba, kurią Jungtinė Karalystė planuoja suteikti skirti Hinklio kyšulio C branduolinei elektrinei - Sprendimas, kuriuo pagalba pripažįstama suderinama su vidaus rinka - „Locus standi“ - Konkrečiai nesusijęs ieškovas))
   (2017/C 424/22)
   Proceso kalba: vokiečių

      Šalys

      Apeliantė: Greenpeace Energy eG, atstovaujama advokatų D. Fouquet, J. Nysten ir S. Michaels

      Kita proceso šalis: Europos Komisija, atstovaujama K. Blanck-Putz, P. Němečková ir T. Maxian Rusche

      Komisijos pusėje įstojusios į bylą šalys: Prancūzijos Respublika, atstovaujama D. Colas ir J. Bousin; Jungtinė Didžiosios Britanijos ir Šiaurės Airijos Karalystė, atstovaujama D. Robertson

      Rezoliucinė dalis

               1.

               Atmesti apeliacinį skundą.

               2.

               Greenpeace Energy eG padengia savo ir Europos Komisijos patirtas bylinėjimosi išlaidas.

      (1)  OL C 38, 2017 2 6.


title: Byla T-670/17: 2017 m. rugsėjo 29 d. pareikštas ieškinys byloje LG Vaquero Aviación ir kt. / BPV

text:
               11.12.2017

               LT

               Europos Sąjungos oficialusis leidinys

               C 424/46

         2017 m. rugsėjo 29 d. pareikštas ieškinys byloje LG Vaquero Aviación ir kt. / BPV

   (Byla T-670/17)
   (2017/C 424/67)
   Proceso kalba: ispanų

      Šalys

      Ieškovai: LG Vaquero Aviación, S.L. (Alkorkonas, Ispanija) ir 15 kitų ieškovų, atstovaujami advokatų M. Romero Rey ir I. Salama Salama

      Atsakovė: Bendra pertvarkymo valdyba

      Reikalavimai

   Ieškovai Bendrojo Teismo prašo:

               —

               remiantis SESV 263 straipsniu panaikinti 2017 m. birželio 7 d. Bendros pertvarkymo valdybos (BPV) sprendimą JUR/EES/2017/08 tiek, kiek buvo patvirtinta Banco Popular Español, SA pertvarkymo schema;

               —

               remiantis SESV 340 straipsnio antra pastraipa ir Europos Sąjungos pagrindinių teisių chartijos 41 straipsnio 3 dalimi, priteisti iš Bendros pertvarkymo valdybos ieškovų naudai nuostolių atlyginimą, kurio tiksli suma bus nustatyta gavus visą prašomą informaciją, konkrečiai kalbant, Deloitte tarpinę ataskaitą ir nepriklausomų ekspertų pagal Reglamento (ES) 806/2014 parengtas ataskaitas, su kuriomis prašoma leisti susipažinti;

               —

               remiantis Bendrojo Teismo procedūros reglamento 133 ir 134 straipsniais, priteisti iš Bendros pertvarkymo valdybos bylinėjimosi šioje instancijoje išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.


title: Byla C-166/17: 2017 m. spalio 19 d. Teisingumo Teismo (šeštoji kolegija) nutartis byloje (Supremo Tribunal de Justiça (Portugalija) prašymas priimti prejudicinį sprendimą) Sportingbet PLC, Internet Opportunity Entertainment Ltd / Santa Casa da Misericórdia de Lisboa (Prašymas priimti prejudicinį sprendimą — SESV 56 straipsnis — Laisvė teikti paslaugas — Apribojimai — Azartinių lošimų internetu organizavimas — Valstybės monopolį numatantys teisės aktai — Teisingumo Teismo procedūros reglamento 99 straipsnis — Klausimas tapatus klausimui, dėl kurio Teisingumo Teismas jau yra priėmęs sprendimą, arba į kurį gali būti aiškiai atsakyta vadovaujantis jurisprudencija — SESV 102 straipsnis ir SESV 106 straipsnio 1 dalis — Piktnaudžiavimas dominuojančia padėtimi — Nacionalinės teisės normos, kuriose draudžiama azartinių lošimų reklama, išskyrus lošimų, kuriuos organizuoja griežtai viešosios valdžios institucijų kontroliuojamas vienas subjektas, kuriam suteikta išimtinė teisė juos organizuoti, reklamą — Teisingumo Teismo procedūros reglamento 53 straipsnio 2 dalis — Akivaizdžiai nepriimtinas klausimas)

text:
               11.12.2017

               LT

               Europos Sąjungos oficialusis leidinys

               C 424/16

         2017 m. spalio 19 d. Teisingumo Teismo (šeštoji kolegija) nutartis byloje (Supremo Tribunal de Justiça (Portugalija) prašymas priimti prejudicinį sprendimą) Sportingbet PLC, Internet Opportunity Entertainment Ltd / Santa Casa da Misericórdia de Lisboa

   (Byla C-166/17) (1)

   ((Prašymas priimti prejudicinį sprendimą - SESV 56 straipsnis - Laisvė teikti paslaugas - Apribojimai - Azartinių lošimų internetu organizavimas - Valstybės monopolį numatantys teisės aktai - Teisingumo Teismo procedūros reglamento 99 straipsnis - Klausimas tapatus klausimui, dėl kurio Teisingumo Teismas jau yra priėmęs sprendimą, arba į kurį gali būti aiškiai atsakyta vadovaujantis jurisprudencija - SESV 102 straipsnis ir SESV 106 straipsnio 1 dalis - Piktnaudžiavimas dominuojančia padėtimi - Nacionalinės teisės normos, kuriose draudžiama azartinių lošimų reklama, išskyrus lošimų, kuriuos organizuoja griežtai viešosios valdžios institucijų kontroliuojamas vienas subjektas, kuriam suteikta išimtinė teisė juos organizuoti, reklamą - Teisingumo Teismo procedūros reglamento 53 straipsnio 2 dalis - Akivaizdžiai nepriimtinas klausimas))
   (2017/C 424/23)
   Proceso kalba: portugalų

      Prašymą priimti prejudicinį sprendimą pateikęs teismas

      Supremo Tribunal de Justiça

      Šalys

      Kasatorės: Sportingbet PLC, Internet Opportunity Entertainment Ltd

      Kita proceso šalis: Santa Casa da Misericórdia de Lisboa

      Rezoliucinė dalis

               1.

               Pagal SESV 56 straipsnį nedraudžiamos valstybės narės teisės normos, kaip antai nagrinėjamos pagrindinėje byloje, kuriose draudžiama kitose valstybėse narėse įsteigtiems subjektams organizuoti azartinius lošimus internetu, o išimtinė teisė organizuoti tokius lošimus suteikta vienam subjektui, kuriam taikoma griežta valdžios institucijų kontrolė.

               2.

               Pagal SESV 56 straipsnį nedraudžiamos valstybės narės teisės normos, kaip antai nagrinėjamos pagrindinėje byloje, kuriose draudžiama azartinių lošimų reklama, išskyrus lošimų, kuriuos organizuoja subjektas, kuriam suteikta išimtinė teisė juos organizuoti, reklamą.

               3.

               Supremo Tribunal de Justiça (Aukščiausiasis Teismas, Portugalija) pateikti pirmasis, antrasis, šeštasis, taip pat aštuntasis, devintasis ir dešimtasis klausimai yra akivaizdžiai nepriimtini.

      (1)  OL C 202, 2017 6 26.


title: Byla T-704/14: 2017 m. spalio 26 d. Bendrojo Teismo sprendimas byloje Marine Harvest / Komisija (Konkurencija — Koncentracija — Sprendimas, kuriuo skiriama bauda už koncentracijos vykdymą prieš pranešant apie ją arba prieš suteikiant jai leidimą — Reglamento (EB) Nr. 139/2004 4 straipsnio 1 dalis, 7 straipsnio 1 ir 2 dalys ir 14 straipsnis — Nerūpestingumas — Principas „ne bis in idem“ — Pažeidimo sunkumas — Baudos dydis)

text:
               11.12.2017

               LT

               Europos Sąjungos oficialusis leidinys

               C 424/28

         2017 m. spalio 26 d. Bendrojo Teismo sprendimas byloje Marine Harvest / Komisija

   (Byla T-704/14) (1)

   ((Konkurencija - Koncentracija - Sprendimas, kuriuo skiriama bauda už koncentracijos vykdymą prieš pranešant apie ją arba prieš suteikiant jai leidimą - Reglamento (EB) Nr. 139/2004 4 straipsnio 1 dalis, 7 straipsnio 1 ir 2 dalys ir 14 straipsnis - Nerūpestingumas - Principas „ne bis in idem“ - Pažeidimo sunkumas - Baudos dydis))
   (2017/C 424/39)
   Proceso kalba: anglų

      Šalys

      Ieškovė: Marine Harvest ASA (Bergenas, Norvegija), atstovaujama QC R. Subiotto

      Atsakovė: Europos Komisija, atstovaujama M. Farley, C. Giolito ir F. Jimeno Fernández

      Dalykas

   SESV 263 straipsniu grindžiamas prašymas pirmiausia panaikinti 2014 m. liepos 23 d. Komisijos sprendimą C(2014) 5089 final, kuriuo skiriama bauda už koncentracijos vykdymą pažeidžiant Reglamento (EB) Nr. 139/2004 4 straipsnio 1 dalį ir 7 straipsnio 1 dalį (byla COMP/M.7184 – Marine Harvest/Morpol), o jei šis reikalavimas nebūtų patenkintas – panaikinti arba sumažinti ieškovei skirtą baudą.

      Rezoliucinė dalis

               1.

               Atmesti ieškinį.

               2.

               Priteisti iš Marine Harvest ASA bylinėjimosi išlaidas.

      (1)  OL C 409, 2014 11 17.


title: Byla C-65/16: 2017 m. spalio 19 d. Teisingumo Teismo (antroji kolegija) sprendimas byloje (Szegedi Közigazgatási és Munkaügyi Bíróság (Vengrija) prašymas priimti prejudicinį sprendimą) Istanbul Lojistik Ltd / Nemzeti Adó- és Vámhivatal Fellebbviteli Igazgatóság (Prašymas priimti prejudicinį sprendimą — Europos ekonominės bendrijos ir Turkijos asociacijos susitarimas — 9 straipsnis — EB ir Turkijos asociacijos tarybos sprendimas Nr. 1/95 — 4, 5 ir 7 straipsniai — Muitų sąjunga — Vežimas kelių transportu — Motorinių transporto priemonių mokestis — Turkijoje registruotų sunkiasvorių transporto priemonių, kertančių Vengriją tranzitu, apmokestinimas)

text:
               11.12.2017

               LT

               Europos Sąjungos oficialusis leidinys

               C 424/3

         2017 m. spalio 19 d. Teisingumo Teismo (antroji kolegija) sprendimas byloje (Szegedi Közigazgatási és Munkaügyi Bíróság (Vengrija) prašymas priimti prejudicinį sprendimą) Istanbul Lojistik Ltd / Nemzeti Adó- és Vámhivatal Fellebbviteli Igazgatóság

   (Byla C-65/16) (1)

   ((Prašymas priimti prejudicinį sprendimą - Europos ekonominės bendrijos ir Turkijos asociacijos susitarimas - 9 straipsnis - EB ir Turkijos asociacijos tarybos sprendimas Nr. 1/95 - 4, 5 ir 7 straipsniai - Muitų sąjunga - Vežimas kelių transportu - Motorinių transporto priemonių mokestis - Turkijoje registruotų sunkiasvorių transporto priemonių, kertančių Vengriją tranzitu, apmokestinimas))
   (2017/C 424/03)
   Proceso kalba: vengrų

      Prašymą priimti prejudicinį sprendimą pateikęs teismas

      Szegedi Közigazgatási és Munkaügyi Bíróság

      Šalys pagrindinėje byloje

      Pareiškėja: Istanbul Lojistik Ltd

      Atsakovė: Nemzeti Adó- és Vámhivatal Fellebbviteli Igazgatóság

      Rezoliucinė dalis

   1995 m. gruodžio 22 d. EB ir Turkijos asociacijos tarybos sprendimo Nr. 1/95 dėl galutinio muitų sąjungos etapo įgyvendinimo 4 straipsnis turi būti aiškinamas taip, kad motorinių transporto priemonių mokestis, kaip antai nagrinėjamas pagrindinėje byloje, kurį turi mokėti Turkijoje registruotų sunkiasvorių transporto priemonių valdytojai už transporto priemones, tranzitu važiuojančias per Vengrijos teritoriją, yra muitui lygiaverčio poveikio mokėjimas, kaip tai suprantama pagal šį straipsnį.

      (1)  OL C 175, 2016 5 17.


title: Byla T-671/17: 2017 m. rugsėjo 28 d. pareikštas ieškinys byloje Turbo-K International / EUIPO – Turbo-K (TURBO-K)

text:
               11.12.2017

               LT

               Europos Sąjungos oficialusis leidinys

               C 424/46

         2017 m. rugsėjo 28 d. pareikštas ieškinys byloje Turbo-K International / EUIPO – Turbo-K (TURBO-K)

   (Byla T-671/17)
   (2017/C 424/68)
   Kalba, kuria surašytas ieškinys: anglų

      Šalys

      Ieškovė: Turbo-K International Ltd (Birmingemas, Jungtinė Karalystė), atstovaujama baristerių A. Norris ir A. Muir Wood

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Turbo-K Ltd (Vinčesteris, Jungtinė Karalystė)

      Su procedūra EUIPO susijusi informacija

      Prekių ženklo, dėl kurio kilo ginčas, savininkė: ieškovė

      Prekių ženklas, dėl kurio kilo ginčas: žodinis ES prekių ženklas „TURBO-K“ – Registracijos paraiška Nr. 13 458 039

      Procedūra EUIPO: protesto procedūra

      Ginčijamas sprendimas: 2017 m. liepos 14 d. EUIPO antrosios apeliacinės tarybos sprendimas byloje R 2135/2016-2

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą ir atmesti visus prieštaravimus dėl prekių ženklo registracijos,

               —

               priteisti patirtas bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 4 dalies pažeidimas.


title: Byla T-746/16: 2017 m. spalio 17 d. Bendrojo Teismo nutartis byloje Andreassons Åkeri ir kt. / Komisija (Ieškinys dėl panaikinimo — Socialinė apsauga — Komisijos sprendimas užbaigti „EU Pilot“ procedūrą — Skundo nagrinėjimo nutraukimas — Komisijos atsisakymas pradėti procedūrą dėl įsipareigojimų neįvykdymo — Aktas, dėl kurio negali būti pareikštas ieškinys — Tiesioginės sąsajos nebuvimas — Akivaizdus nepriimtinumas — Prašymas nustatyti įpareigojimą — Akivaizdus kompetencijos nebuvimas)

text:
               11.12.2017

               LT

               Europos Sąjungos oficialusis leidinys

               C 424/37

         2017 m. spalio 17 d. Bendrojo Teismo nutartis byloje Andreassons Åkeri ir kt. / Komisija

   (Byla T-746/16) (1)

   ((Ieškinys dėl panaikinimo - Socialinė apsauga - Komisijos sprendimas užbaigti „EU Pilot“ procedūrą - Skundo nagrinėjimo nutraukimas - Komisijos atsisakymas pradėti procedūrą dėl įsipareigojimų neįvykdymo - Aktas, dėl kurio negali būti pareikštas ieškinys - Tiesioginės sąsajos nebuvimas - Akivaizdus nepriimtinumas - Prašymas nustatyti įpareigojimą - Akivaizdus kompetencijos nebuvimas))
   (2017/C 424/53)
   Proceso kalba: švedų

      Šalys

      Ieškovės: Andreassons Åkeri i Veddige AB (Vedigė, Švedija), Luke Transport AB (Laholmas, Švedija), Zimit Transportförmedling AB (Vedigė), atstovaujamos profesoriaus C. von Quitzow

      Atsakovė: Europos Komisija, atstovaujama D. Martin ir K. Simonsson

      Dalykas

   SESV 263 straipsniu grindžiamas prašymas panaikinti 2016 m. rugpjūčio 10 d. rašte pateiktą Komisijos sprendimą dėl „EU Pilot“ procedūros 7504/15/EMPL baigties.

      Rezoliucinė dalis

               1.

               Atmesti ieškinį.

               2.

               Priteisti iš Andreassons Åkeri i Veddige AB, Luke Transport AB ir Zimit Transportförmedling AB bylinėjimosi išlaidas.

      (1)  OL C 38, 2017 2 6.


title: Byla C-101/16: 2017 m. spalio 19 d. Teisingumo Teismo (antroji kolegija) sprendimas byloje (Curtea de Apel Cluj (Rumunija) prašymas priimti prejudicinį sprendimą) SC Paper Consult SRL / Direcţia Regională a Finanţelor Publice Cluj-Napoca, Administraţia Judeţeană a Finanţelor Publice Bistriţa Năsăud (Prašymas priimti prejudicinį sprendimą — Apmokestinimas — Pridėtinės vertės mokestis (PVM) — Direktyva 2006/112/EB — Teisė į atskaitą — Įgyvendinimo sąlygos — 273 straipsnis — Nacionalinės priemonės — Kova su sukčiavimu ir vengimu mokėti mokesčius — Mokesčių mokėtojo, kurį mokesčių administratorius pripažinto „nevykdančiu veiklos“, išrašyta sąskaita faktūra — Sukčiavimo rizika — Atsisakymas suteikti teisę į atskaitą — Proporcingumas — Atsisakymas atsižvelgti į sukčiavimo arba mokestinių pajamų praradimo nebuvimo įrodymus — Sprendimo, kuris bus priimtas, poveikio apribojimas laiko atžvilgiu — Nebuvimas)

text:
               11.12.2017

               LT

               Europos Sąjungos oficialusis leidinys

               C 424/3

         2017 m. spalio 19 d. Teisingumo Teismo (antroji kolegija) sprendimas byloje (Curtea de Apel Cluj (Rumunija) prašymas priimti prejudicinį sprendimą) SC Paper Consult SRL / Direcţia Regională a Finanţelor Publice Cluj-Napoca, Administraţia Judeţeană a Finanţelor Publice Bistriţa Năsăud

   (Byla C-101/16) (1)

   ((Prašymas priimti prejudicinį sprendimą - Apmokestinimas - Pridėtinės vertės mokestis (PVM) - Direktyva 2006/112/EB - Teisė į atskaitą - Įgyvendinimo sąlygos - 273 straipsnis - Nacionalinės priemonės - Kova su sukčiavimu ir vengimu mokėti mokesčius - Mokesčių mokėtojo, kurį mokesčių administratorius pripažinto „nevykdančiu veiklos“, išrašyta sąskaita faktūra - Sukčiavimo rizika - Atsisakymas suteikti teisę į atskaitą - Proporcingumas - Atsisakymas atsižvelgti į sukčiavimo arba mokestinių pajamų praradimo nebuvimo įrodymus - Sprendimo, kuris bus priimtas, poveikio apribojimas laiko atžvilgiu - Nebuvimas))
   (2017/C 424/04)
   Proceso kalba: rumunų

      Prašymą priimti prejudicinį sprendimą pateikęs teismas

      Curtea de Apel Cluj

      Šalys pagrindinėje byloje

      Apeliantė: SC Paper Consult SRL

      Atsakovės: Direcţia Regională a Finanţelor Publice Cluj-Napoca, Administraţia Judeţeană a Finanţelor Publice Bistriţa Năsăud

      Rezoliucinė dalis

   2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos turi būti aiškinama taip, jog ji draudžia tokį nacionalinį reglamentavimą, kaip nagrinėjamas pagrindinėje byloje, pagal kurį atsisakoma suteikti teisę į pridėtinės vertės mokesčio atskaitą apmokestinamajam asmeniui, jei ūkio subjektas, suteikęs jam paslaugą, dėl kurios išrašytoje sąskaitoje faktūroje atskirai nurodytos išlaidos ir pridėtinės vertės mokestis, valstybės narės mokesčių administratoriaus buvo paskelbtas nevykdančiu veiklos, tačiau tai buvo paskelbta tik visiems šios valstybės narės apmokestinamiesiems asmenims prieinamame interneto tinklalapyje, kai šis atsisakymas suteikti teisę į atskaitą yra nuolatinis ir galutinis, neleidžiant pateikti sukčiavimo ar mokestinių pajamų praradimo nebuvimo įrodymų.

      (1)  OL C 175, 2016 5 17.


title: Byla C-519/17 P: 2017 m. rugpjūčio 30 d. L’Oréal pateiktas apeliacinis skundas dėl 2017 m. birželio 26 d. Bendrojo Teismo (pirmoji kolegija) priimto sprendimo byloje T-181/16 L’Oréal / Europos Sąjungos intelektinės nuosavybės tarnyba (EUIPO)

text:
               11.12.2017

               LT

               Europos Sąjungos oficialusis leidinys

               C 424/17

         2017 m. rugpjūčio 30 d.L’Oréal pateiktas apeliacinis skundas dėl 2017 m. birželio 26 d. Bendrojo Teismo (pirmoji kolegija) priimto sprendimo byloje T-181/16 L’Oréal / Europos Sąjungos intelektinės nuosavybės tarnyba (EUIPO)

   (Byla C-519/17 P)
   (2017/C 424/24)
   Proceso kalba: prancūzų

      Šalys

      Apeliantė: L’Oréal, atstovaujama advokatų T. de Haan ir P. Péters

      Kitos proceso šalys: Europos Sąjungos intelektinės nuosavybės tarnyba (EUIPO), Guinot

      Apeliantės reikalavimai

               —

               panaikinti 2017 m. birželio 26 d. Europos Sąjungos Bendrojo Teismo nutartį byloje T-181/16, EU:T:2017:447,

               —

               grąžinti bylą Europos Sąjungos Bendrajam Teismui ir

               —

               atidėti bylinėjimosi išlaidų klausimo nagrinėjimą; subsidiariai, priteisti iš Tarnybos padengti apeliantės bylinėjimosi išlaidas, patirtas apeliacinėje ir pirmojoje instancijoje.

      Apeliacinio skundo pagrindai ir pagrindiniai argumentai

   Apeliantės nuomone, Bendrasis Teismas iškraipė faktines aplinkybes, jos jam pateiktus argumentus ir pažeidė Reglamento (EB) Nr. 207/2009 (1) 8 straipsnio 1 dalies b punktą.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).


title: Byla T-675/17: 2017 m. rugsėjo 29 d. pareikštas ieškinys byloje Aplicacions de Servei Monsan ir kt. / BPV

text:
               11.12.2017

               LT

               Europos Sąjungos oficialusis leidinys

               C 424/47

         2017 m. rugsėjo 29 d. pareikštas ieškinys byloje Aplicacions de Servei Monsan ir kt. / BPV

   (Byla T-675/17)
   (2017/C 424/69)
   Proceso kalba: ispanų

      Šalys

      Ieškovai: Aplicacions de Servei Monsan, SLU (Moljet del Valjesas, Ispanija) ir kiti 79 ieškovai, atstovaujami advokatų M. Romero Rey ir I. Salama Salama

      Atsakovė: Bendra pertvarkymo valdyba

      Reikalavimai

   Ieškovai Bendrojo Teismo prašo:

               —

               remiantis SESV 263 straipsniu panaikinti 2017 m. birželio 7 d. Bendros pertvarkymo valdybos (BPV) sprendimą JUR/EES/2017/08 tiek, kiek buvo patvirtinta Banco Popular Español, SA pertvarkymo schema;

               —

               remiantis SESV 340 straipsnio antra pastraipa ir Europos Sąjungos pagrindinių teisių chartijos 41 straipsnio 3 dalimi, priteisti iš Bendros pertvarkymo valdybos ieškovų naudai žalos atlyginimą, kurio sumos atitinka:

                           i.

                           Akcininkams: sumą, lygią Banco Popular akcijos grynajai turto vertei, kuri bus tiksliai nustatyta remiantis ekspertų ataskaitos priedu A.5, gavus „nepriklausomų ekspertų“ laikinus ir galutinius vertinimus, kaip to reikalaujama pagal Reglamento (ES) 806/2014 20 straipsnį (Ekspertų ataskaitos išvada, A.5.1 priedas, 106 p.);

                           ii.

                           1 lygio priemonių turėtojams: sumą, atitinkančią nominalią obligacijų vertę, kuri buvo pertvarkymo dieną, pridedant palūkanas, skaičiuojamas nuo minėtos dienos iki atitinkamos kompensacijos išmokėjimo (Ekspertų ataskaita, A.5.2 priedas, 105 p.);

                           iii.

                           2 lygio priemonių turėtojams: sumą, atitinkančią nominalią obligacijų vertę, kuri buvo pertvarkymo dieną, pridedant palūkanas, skaičiuojamas nuo minėtos dienos iki atitinkamos kompensacijos išmokėjimo (Ekspertų ataskaita, A.5-3 priedas, 12 p.);

               —

               remiantis Bendrojo Teismo procedūros reglamento 133 ir 134 straipsniais, priteisti iš Bendros pertvarkymo valdybos bylinėjimosi šioje instancijoje išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.


title: Byla T-394/15: 2017 m. spalio 26 d. Bendrojo Teismo sprendimas byloje KPN / Komisija (Konkurencija — Koncentracija — Nyderlandų televizijos paslaugų ir telekomunikacijų paslaugų rinka — Sprendimas, kuriuo koncentracija pripažinta suderinama su vidaus rinka ir EEE susitarimu — Įsipareigojimai — Pareiga motyvuoti — Atitinkama rinka — Vertikalus poveikis — Teisminė kontrolė)

text:
               11.12.2017

               LT

               Europos Sąjungos oficialusis leidinys

               C 424/28

         2017 m. spalio 26 d. Bendrojo Teismo sprendimas byloje KPN / Komisija

   (Byla T-394/15) (1)

   ((Konkurencija - Koncentracija - Nyderlandų televizijos paslaugų ir telekomunikacijų paslaugų rinka - Sprendimas, kuriuo koncentracija pripažinta suderinama su vidaus rinka ir EEE susitarimu - Įsipareigojimai - Pareiga motyvuoti - Atitinkama rinka - Vertikalus poveikis - Teisminė kontrolė))
   (2017/C 424/40)
   Proceso kalba: anglų

      Šalys

      Ieškovė: KPN BV (Haga, Nyderlandai), atstovaujama advokatų J. de Pree, C. van der Hoeven ir G. Hakopian

      Atsakovė: Europos Komisija, atstovaujama L. Malferrari, J. Szczodrowski, H. van Vliet ir F. van Schaik

      Dalykas

   Pagal SESV 263 straipsnį pateiktas prašymas panaikinti 2014 m. spalio 10 d. Komisijos sprendimą C(2014) 7241 final, kuriuo koncentracija, kurią vykdydama Liberty Global plc siekia įgyti išimtinę Ziggo NV kontrolę, pripažinta suderinama su vidaus rinka ir EEE susitarimu (byla COMP/M.7000 – Liberty Global/Ziggo) (OL C 145, 2015, p. 7).

      Rezoliucinė dalis

               1.

               Panaikinti Komisijos sprendimą C(2014) 7241 final, kuriuo koncentracija, kurią vykdydama Liberty Global plc siekia įgyti išimtinę Ziggo NV kontrolę, pripažinta suderinama su vidaus rinka ir EEE susitarimu (byla COMP/M.7000 – Liberty Global/Ziggo).

               2.

               Priteisti iš Europos Komisijos bylinėjimosi išlaidas.

      (1)  OL C 302, 2015 9 14.


title: Byla T-678/17: 2017 m. spalio 3 d. pareikštas ieškinys byloje Minera Catalano Aragonesa ir Luengo Martínez / Komisija ir BPV

text:
               11.12.2017

               LT

               Europos Sąjungos oficialusis leidinys

               C 424/48

         2017 m. spalio 3 d. pareikštas ieškinys byloje Minera Catalano Aragonesa ir Luengo Martínez / Komisija ir BPV

   (Byla T-678/17)
   (2017/C 424/70)
   Proceso kalba: ispanų

      Šalys

      Ieškovai: Minera Catalano Aragonesa, SA (Ariñoteruel, Ispanija) ir Ángel Luengo Martínez (Saragosa, Ispanija), atstovaujami advokatų R. Montejo Pérez, F. Ferrara ir F. Banti

      Atsakovės: Europos Komisija ir Bendra pertvarkymo valdyba

      Reikalavimai

   Ieškovai Bendrojo Teismo prašo:

               —

               panaikinti 2017 m. birželio 7 d. Bendros pertvarkymo valdybos sprendimą SRB/EES/2017/08 ir Europos Komisijos sprendimą Nr. 1246,

               —

               priteisti iš Bendros pertvarkymo valdybos ir Komisijos bylinėjimosi išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.


title: Byla C-194/16: 2017 m. spalio 17 d. Teisingumo Teismo (didžioji kolegija) sprendimas byloje (Riigikohus (Estija) prašymas priimti prejudicinį sprendimą) Bolagsupplysningen OÜ, Ingrid Ilsjan / Svensk Handel AB (Prašymas priimti prejudicinį sprendimą — Teismų bendradarbiavimas civilinėse bylose — Reglamentas (ES) Nr. 1215/2012 — 7 straipsnio 2 punktas — Specialioji jurisdikcija bylose dėl deliktų ar kvazideliktų — Juridinio asmens teisių pažeidimas, paskelbus tariamai klaidingą informaciją apie jį internete ir nepašalinus su juo susijusių komentarų — Žalos atsiradimo vieta — Šio asmens interesų centras)

text:
               11.12.2017

               LT

               Europos Sąjungos oficialusis leidinys

               C 424/4

         2017 m. spalio 17 d. Teisingumo Teismo (didžioji kolegija) sprendimas byloje (Riigikohus (Estija) prašymas priimti prejudicinį sprendimą) Bolagsupplysningen OÜ, Ingrid Ilsjan / Svensk Handel AB

   (Byla C-194/16) (1)

   ((Prašymas priimti prejudicinį sprendimą - Teismų bendradarbiavimas civilinėse bylose - Reglamentas (ES) Nr. 1215/2012 - 7 straipsnio 2 punktas - Specialioji jurisdikcija bylose dėl deliktų ar kvazideliktų - Juridinio asmens teisių pažeidimas, paskelbus tariamai klaidingą informaciją apie jį internete ir nepašalinus su juo susijusių komentarų - Žalos atsiradimo vieta - Šio asmens interesų centras))
   (2017/C 424/05)
   Proceso kalba: estų

      Prašymą priimti prejudicinį sprendimą pateikęs teismas

      Riigikohus

      Šalys pagrindinėje byloje

      Kasatorės: Bolagsupplysningen OÜ, Ingrid Ilsjan

      Kita kasacinio proceso šalis: Svensk Handel AB

      Rezoliucinė dalis

               1.

               2012 m. gruodžio 12 d. Europos Parlamento ir Tarybos reglamento (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo 7 straipsnio 2 punktą reikia aiškinti taip, kad juridinis asmuo, teigiantis, jog paskelbus klaidingą informaciją apie jį internete ir nepašalinus su juo susijusių komentarų buvo pažeistos jo asmeninės teisės, gali kreiptis į valstybės narės, kur yra jo interesų centras, teismus su ieškiniu, kuriuo prašoma ištaisyti šią informaciją, pašalinti komentarus ir atlyginti visą jo patirtą žalą.
               Jeigu atitinkamas juridinis asmuo vykdo didžiąją savo veiklos dalį kitoje valstybėje narėje nei ta, kurioje yra jo oficiali buveinės vieta, toks asmuo gali iškelti bylą pažeidimą tariamai padariusiam subjektui pagal žalos atsiradimo vietą minėtoje kitoje valstybėje narėje.

               2.

               Reglamento Nr. 1251/2012 7 straipsnio 2 punktą reikia aiškinti taip, kad asmuo, teigiantis, jog paskelbus klaidingą informaciją apie jį internete ir nepašalinus su juo susijusių komentarų buvo pažeistos jo asmeninės teisės, negali bet kurios valstybės narės, kurios teritorijoje yra arba buvo prieinama internete paskelbta informacija, teismuose pareikšti ieškinio su reikalavimu ištaisyti šią informaciją ir pašalinti komentarus.

      (1)  OL C 211, 2016 6 13.


title: Byla T-685/15: 2017 m. spalio 26 d. Bendrojo Teismo sprendimas byloje Sulayr Global Service / EUIPO – Sulayr Calidad (sulayr GLOBAL SERVICE) (Europos Sąjungos prekių ženklas — Protesto procedūra — Vaizdinio Europos Sąjungos prekių ženklo „sulayr GLOBAL SERVICE“ paraiška — Ankstesnis žodinis nacionalinis prekių ženklas SULAYR — Santykinis atmetimo pagrindas — Paslaugų panašumo nebuvimas — Reglamento (EB) Nr. 207/2009 8 straipsnio 1 dalies b punktas (dabar – Reglamento (ES) 2017/2001 8 straipsnio 1 dalies b punktas))

text:
               11.12.2017

               LT

               Europos Sąjungos oficialusis leidinys

               C 424/29

         2017 m. spalio 26 d. Bendrojo Teismo sprendimas byloje Sulayr Global Service / EUIPO – Sulayr Calidad (sulayr GLOBAL SERVICE)

   (Byla T-685/15) (1)

   ((Europos Sąjungos prekių ženklas - Protesto procedūra - Vaizdinio Europos Sąjungos prekių ženklo „sulayr GLOBAL SERVICE“ paraiška - Ankstesnis žodinis nacionalinis prekių ženklas SULAYR - Santykinis atmetimo pagrindas - Paslaugų panašumo nebuvimas - Reglamento (EB) Nr. 207/2009 8 straipsnio 1 dalies b punktas (dabar – Reglamento (ES) 2017/2001 8 straipsnio 1 dalies b punktas)))
   (2017/C 424/41)
   Proceso kalba: ispanų

      Šalys

      Ieškovė: Sulayr Global Service, SL (Valle del Zalabi, Ispanija), atstovaujama advokatų P. López Ronda, G. Macías Bonilla, G. Marín Raigal ir E. Armero Lavie

      Atsakovė: Europos Sąjungos intelektinės nuosavybės tarnyba, iš pradžių atstovaujama S. Palmero Cabezas, vėliau – J. Crespo Carrillo

      Kita procedūros EUIPO apeliacinėje taryboje šalis, įstojusi į bylą Bendrajame Teisme: Sulayr Calidad, SL (Granada, Ispanija), iš pradžių atstovaujama advokatų E. Bayo de Gispert ir G. Hinarejos Mulliez, vėliau – G. Hinarejos Mulliez ir I. Valdelomar Serrano

      Dalykas

   Ieškinys dėl 2015 m. rugsėjo 23 d. EUIPO pirmosios apeliacinės tarybos sprendimo (byla R 149/2015-1), susijusio su protesto procedūra tarp Sulayr Calidad ir Sulayr Global Service.

      Rezoliucinė dalis

               1.

               Panaikinti 2015 m. rugsėjo 23 d. EUIPO pirmosios apeliacinės tarybos sprendimą (byla R 149/2015-1) tiek, kiek juo patenkinamas protestas dėl prekių ženklo įregistravimo 40 klasės paslaugoms.

               2.

               EUIPO padengia savo ir Sulayr Global Service, SL dėl proceso Bendrajame Teisme patirtas bylinėjimosi išlaidas.

               3.

               Sulayr Calidad, SL padengia savo dėl proceso Bendrajame Teisme patirtas bylinėjimosi išlaidas ir Sulayr Global Service dėl procedūros EUIPO apeliacinėje taryboje patirtas būtinąsias išlaidas.

      (1)  OL C 38, 2016 2 1.


title: Byla T-528/17: 2017 m. rugpjūčio 7 d. pareikštas ieškinys byloje Ballesté Torralba ir kt. / BPV

text:
               11.12.2017

               LT

               Europos Sąjungos oficialusis leidinys

               C 424/37

         2017 m. rugpjūčio 7 d. pareikštas ieškinys byloje Ballesté Torralba ir kt. / BPV

   (Byla T-528/17)
   (2017/C 424/54)
   Proceso kalba: ispanų

      Šalys

      Ieškovai: María Ballesté Torralba (Alkarasas, Ispanija), David Lozano Jiménez (Alkarasas), María Carmen Estruch Martínez (Alkarasas) ir Ramón Ribes Jové (Alkarasas), atstovaujami advokato: E. Silva Pacheco

      Atsakovė: Bendra pertvarkymo valdyba

      Reikalavimai

   Ieškovai Bendrojo Teismo prašo:

               —

               pripažinti 2017 m. birželio 7 d. Bendros pertvarkymo valdybos Sprendimą niekiniu ex tunc atšaukiant jo galiojimą ir panaikinant jo sukeltas pasekmes.

               —

               Įpareigoti išmokėti pirmiesiems mano atstovaujamiems ieškovams 37 877 eurų kompensaciją, antriesiems ieškovams – 11 000 eurų dydžio kompensaciją, o Doña María Ballesté Torralba – 1 309,14 eurų dydžio kompensaciją.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.


title: Byla C-198/16 P: 2017 m. spalio 19 d. Teisingumo Teismo (penktoji kolegija) sprendimas byloje Agriconsulting Europe SA / Europos Komisija (Apeliacinis skundas — Sąjungos deliktinė atsakomybė — Viešasis paslaugų pirkimas — Techninė pagalba veiklai, skirtai tinklo struktūrai sukurti ir valdyti siekiant įgyvendinti europinę inovacijų partnerystę „Žemės ūkio produktyvumas ir tvarus vystymasis“ — Konkurso dalyvio pasiūlymo atmetimas — Neįprastai mažos vertės pasiūlymas — Rungimosi principu pagrįsta procedūra)

text:
               11.12.2017

               LT

               Europos Sąjungos oficialusis leidinys

               C 424/5

         2017 m. spalio 19 d. Teisingumo Teismo (penktoji kolegija) sprendimas byloje Agriconsulting Europe SA / Europos Komisija
   (Byla C-198/16 P) (1)

   ((Apeliacinis skundas - Sąjungos deliktinė atsakomybė - Viešasis paslaugų pirkimas - Techninė pagalba veiklai, skirtai tinklo struktūrai sukurti ir valdyti siekiant įgyvendinti europinę inovacijų partnerystę „Žemės ūkio produktyvumas ir tvarus vystymasis“ - Konkurso dalyvio pasiūlymo atmetimas - Neįprastai mažos vertės pasiūlymas - Rungimosi principu pagrįsta procedūra))
   (2017/C 424/06)
   Proceso kalba: italų

      Šalys

      Apeliantė: Agriconsulting Europe SA, atstovaujama advokato R. Sciaudone

      Kita proceso šalis: Europos Komisija, atstovaujama L. Di Paolo ir F. Moro

      Rezoliucinė dalis

               1.

               Atmesti apeliacinį skundą.

               2.

               Priteisti iš Agriconsulting Europe SA bylinėjimosi išlaidas

      (1)  OL C 279, 2016 8 1.


title: Byla T-680/17: 2017 m. spalio 4 d. pareikštas ieškinys byloje Helibética / BPV

text:
               11.12.2017

               LT

               Europos Sąjungos oficialusis leidinys

               C 424/49

         2017 m. spalio 4 d. pareikštas ieškinys byloje Helibética / BPV

   (Byla T-680/17)
   (2017/C 424/72)
   Proceso kalba: ispanų

      Šalys

      Ieškovė: Helibética, SL (Alikantė, Ispanija), atstovaujama advokatų R. Vallina Hoset ir A. Lois Perreau de Pinninck

      Atsakovė: Bendra pertvarkymo valdyba

      Reikalavimai

   Ieškovė Bendrojo Teismo prašo:

               —

               pripažinti Bendros pertvarkymo valdybos deliktinę atsakomybę ir įpareigoti ją atlyginti nuostolius, kurie ieškovei buvo padaryti Bendros pertvarkymo valdybos veikimu ir neveikimu, atėmusiais iš ieškovės jos turėtas Banco Popular Español, S.A. obligacijas ir teises;

               —

               nurodyti Bendrai pertvarkymo valdybai sumokėti ieškovei 50 000 eurų nuostoliams atlyginti („reikalaujama sumokėti suma“);

                           —

                           nurodyti atlyginti padarytas investicijas: 1 010 677,5 euro į Banco Popular akcijas, kurių savininke buvo ieškovė; arba

                           —

                           subsidiariai, nurodyti atlyginti 514 957 eurų;

               —

               padidinti reikalaujamą sumokėti sumą, priskaičiuojant palūkanas nuo 2017 m. birželio 7 d. iki sprendimo paskelbimo šioje byloje;

               —

               padidinti reikalaujamą sumokėti sumą priskaičiuojant delspinigius, skaičiuojamus nuo šio sprendimo paskelbimo iki visos sumos sumokėjimo, taikant palūkanų normą, kurią ECB taiko pagrindinėms savo refinansavimo operacijoms, padidintą dviem procentiniais punktais;

               —

               priteisti iš Bendros pertvarkymo valdybos bylinėjimosi išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai panašūs į tuos, kurie nurodyti byloje T-659/17, Vallina Fonseca / BPV.


title: Byla C-200/16: 2017 m. spalio 19 d. Teisingumo Teismo (dešimtoji kolegija) sprendimas byloje (Supremo Tribunal de Justiça (Portugalija) prašymas priimti prejudicinį sprendimą) Securitas – Serviços e Tecnologia de Segurança SA / ICTS Portugal – Consultadoria de Aviação Comercial SA, Arthur George Resendes ir kt. (Prašymas priimti prejudicinį sprendimą — Direktyva 2001/23/EB — 1 straipsnio 1 dalis — Įmonės ar verslo perdavimas — Darbuotojų teisių apsauga — Perėmėjo pareiga perimti darbuotojus — Įmonės teikiamos priežiūros ir apsaugos paslaugos — Kvietimas teikti pasiūlymus — Sutarties sudarymas su kita įmone — Darbuotojų neperėmimas — Nacionalinės teisės nuostata, pagal kurią „įmonės ar verslo perdavimo“ sąvokai nepriskiriamas ūkio subjekto kliento praradimas dėl paslaugų sutarties sudarymo su kitu ūkio subjektu)

text:
               11.12.2017

               LT

               Europos Sąjungos oficialusis leidinys

               C 424/5

         2017 m. spalio 19 d. Teisingumo Teismo (dešimtoji kolegija) sprendimas byloje (Supremo Tribunal de Justiça (Portugalija) prašymas priimti prejudicinį sprendimą) Securitas – Serviços e Tecnologia de Segurança SA / ICTS Portugal – Consultadoria de Aviação Comercial SA, Arthur George Resendes ir kt.

   (Byla C-200/16) (1)

   ((Prašymas priimti prejudicinį sprendimą - Direktyva 2001/23/EB - 1 straipsnio 1 dalis - Įmonės ar verslo perdavimas - Darbuotojų teisių apsauga - Perėmėjo pareiga perimti darbuotojus - Įmonės teikiamos priežiūros ir apsaugos paslaugos - Kvietimas teikti pasiūlymus - Sutarties sudarymas su kita įmone - Darbuotojų neperėmimas - Nacionalinės teisės nuostata, pagal kurią „įmonės ar verslo perdavimo“ sąvokai nepriskiriamas ūkio subjekto kliento praradimas dėl paslaugų sutarties sudarymo su kitu ūkio subjektu))
   (2017/C 424/07)
   Proceso kalba: portugalų

      Prašymą priimti prejudicinį sprendimą pateikęs teismas

      Supremo Tribunal de Justiça

      Šalys pagrindinėje byloje

      Ieškovė: Securitas – Serviços e Tecnologia de Segurança SA

      Atsakovai: ICTS Portugal – Consultadoria de Aviação Comercial SA, Arthur George Resendes ir kt.

      Rezoliucinė dalis

               1.

               2001 m. kovo 12 d. Tarybos direktyvos 2001/23/EB dėl valstybių narių įstatymų, skirtų darbuotojų teisių apsaugai įmonių, verslo arba įmonių ar verslo dalių perdavimo atveju, suderinimo 1 straipsnio 1 dalies a punktą reikia aiškinti taip, kad sąvokai „įmonės [ar] verslo perdavimas“, kaip tai suprantama pagal šią nuostatą, priskirtina situacija, kai užsakovas nutraukia su įmone sudarytą sutartį dėl jos įrenginių priežiūros ir apsaugos paslaugų teikimo, o vėliau, turėdamas tikslą naudotis šiomis paslaugomis, sudaro naują sutartį su kita įmone, kuri atsisako perimti pirmosios įmonės darbuotojus, kai minėtoms paslaugoms vykdyti būtiną įrangą perėmė antroji įmonė.

               2.

               Direktyvos 2001/23 1 straipsnio 1 dalį reikia aiškinti taip, kad ja draudžiama nacionalinės teisės nuostata, kaip antai nagrinėjama pagrindinėje byloje, pagal kurią sąvokai „įmonės [ar] verslo perdavimas“, kaip tai suprantama pagal šio 1 straipsnio 1 dalį, nepriskiriamas ūkio subjekto kliento praradimas po paslaugų teikimo sutarties sudarymo su kitu ūkio subjektu.

      (1)  OL C 211, 2016 6 13.


title: Byla C-522/17 P: 2017 m. rugpjūčio 30 d. L’Oréal pateiktas apeliacinis skundas dėl 2017 m. birželio 26 d. Bendrojo Teismo (pirmoji kolegija) priimto sprendimo byloje T-179/16 L’Oréal / Europos Sąjungos intelektinės nuosavybės tarnyba (EUIPO)

text:
               11.12.2017

               LT

               Europos Sąjungos oficialusis leidinys

               C 424/17

         2017 m. rugpjūčio 30 d.L’Oréal pateiktas apeliacinis skundas dėl 2017 m. birželio 26 d. Bendrojo Teismo (pirmoji kolegija) priimto sprendimo byloje T-179/16 L’Oréal / Europos Sąjungos intelektinės nuosavybės tarnyba (EUIPO)

   (Byla C-522/17 P)
   (2017/C 424/25)
   Proceso kalba: prancūzų

      Šalys

      Apeliantė: L’Oréal, atstovaujama advokatų T. de Haan ir P. Péters

      Kita proceso šalis: Europos Sąjungos intelektinės nuosavybės tarnyba (EUIPO), Guinot

      Apeliantės reikalavimai

               —

               panaikinti 2017 m. birželio 26 d. Europos Sąjungos Bendrojo Teismo nutartį byloje T-179/16, EU:T:2017:445,

               —

               grąžinti bylą Europos Sąjungos Bendrajam Teismui ir

               —

               atidėti bylinėjimosi išlaidų klausimo nagrinėjimą; subsidiariai, priteisti iš Tarnybos padengti apeliantės bylinėjimosi išlaidas, patirtas apeliacinėje ir pirmojoje instancijoje.

      Apeliacinio skundo pagrindai ir pagrindiniai argumentai

   Apeliantės nuomone, Bendrasis Teismas iškraipė faktines aplinkybes, jos jam pateiktus argumentus ir pažeidė Reglamento (EB) Nr. 207/2009 (1) 8 straipsnio 1 dalies b punktą.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).


title: Byla T-685/17: 2017 m. spalio 4 d. pareikštas ieškinys byloje Miralla Inversiones / BPV

text:
               11.12.2017

               LT

               Europos Sąjungos oficialusis leidinys

               C 424/50

         2017 m. spalio 4 d. pareikštas ieškinys byloje Miralla Inversiones / BPV

   (Byla T-685/17)
   (2017/C 424/73)
   Proceso kalba: ispanų

      Šalys

      Ieškovė: Miralla Inversiones, SL (Madridas, Ispanija), atstovaujama advokatų R. Vallina Hoset ir A. Lois Perreau de Pinninck

      Atsakovė: Bendra pertvarkymo valdyba

      Reikalavimai

   Ieškovė Bendrojo Teismo prašo:
   Pirma, laikyti pateiktu ieškovės advokatų pateiktą ieškinį ir ieškinį dėl 2017 m. birželio 7 d. Bendros pertvarkymo valdybos sprendimo SRB/EES/2017/08 dėl Banco Popular pertvarkymo, taip pat vertinimo, kuriuo jis grindžiamas, panaikinimo; atlikus reikiamus patikrinimus, priimti minėtą ieškinį ir inicijuoti Bendrojo Teismo procedūros reglamento 120 ir paskesniuose straipsniuose nustatytą procedūrą;
   Antra, atsižvelgiant į ieškinyje pateiktus reikalavimus, įpareigoti BPV per kiek įmanoma trumpesnį terminą pateikti DELOITTE pagal Reglamento (ES) 806/2014 20 straipsnį įvykdytą laikinąjį įvertinimą, kad būtų galima veiksmingai pasiremti teise į gynybą, o Bendrasis Teismas, gavęs minėtą vertinimą, nustatytų konkretų terminą jo išsamiam išnagrinėjimui, ir ieškovė galėtų pateikti pastabas dubliko stadijoje;
   Trečia, tuo atveju, jeigu pirmesnis reikalavimas nebūtų patenkintas, o procesas būtų tęsiamas, pripažinti 2017 m. birželio 7 d. Sprendimą SRB/EES/2017/08 dėl Banco Popular pertvarkymo, taip pat vertinimą, kuriuo jis grindžiamas, prieštaraujančiais Europos teisei.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.


title: Byla T-26/16: 2017 m. spalio 25 d. Bendrojo Teismo sprendimas byloje Graikija / Komisija (EŽŪGF ir EŽŪFKP — Nefinansuojamos išlaidos — Pažeidimai nustatant skolų dydį — Delsimai skolų susigrąžinimo procedūroje — Neįskaitymas tarp fondų — Palūkanų dydžio nustatymas — Proporcingumas — Fiksuoto dydžio finansinė korekcija — Reglamento (EB) Nr. 1290/2005 31 – 33 straipsniai — Konkretūs atvejai)

text:
               11.12.2017

               LT

               Europos Sąjungos oficialusis leidinys

               C 424/30

         2017 m. spalio 25 d. Bendrojo Teismo sprendimas byloje Graikija / Komisija

   (Byla T-26/16) (1)

   ((EŽŪGF ir EŽŪFKP - Nefinansuojamos išlaidos - Pažeidimai nustatant skolų dydį - Delsimai skolų susigrąžinimo procedūroje - Neįskaitymas tarp fondų - Palūkanų dydžio nustatymas - Proporcingumas - Fiksuoto dydžio finansinė korekcija - Reglamento (EB) Nr. 1290/2005 31 – 33 straipsniai - Konkretūs atvejai))
   (2017/C 424/42)
   Proceso kalba: graikų

      Šalys

      Ieškovė: Graikijos Respublika, atstovaujama G. Kanellopoulos, O. Tsirkinidou ir A. Vasilopoulou

      Atsakovė: Europos Komisija, atstovaujama D. Triantafyllou ir A. Sauka

      Dalykas

   SESV 263 straipsniu grindžiamas prašymas iš dalies panaikinti 2015 m. lapkričio 13 d. Komisijos įgyvendinimo sprendimą (ES) 2015/2098 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 303, 2015, p. 35), kiek šis sprendimas susijęs su Graikijos Respublika.

      Rezoliucinė dalis

               1.

               Atmesti ieškinį.

               2.

               Priteisti iš Graikijos Respublikos bylinėjimosi išlaidas.

      (1)  OL C 111, 2016 3 29.


title: Byla T-686/17: 2017 m. spalio 4 d. pareikštas ieškinys byloje Policlínico Centro Médico de Seguros ir Medicina Asturiana / BPV

text:
               11.12.2017

               LT

               Europos Sąjungos oficialusis leidinys

               C 424/50

         2017 m. spalio 4 d. pareikštas ieškinys byloje Policlínico Centro Médico de Seguros ir Medicina Asturiana / BPV

   (Byla T-686/17)
   (2017/C 424/74)
   Proceso kalba: ispanų

      Šalys

      Ieškovės: Policlínico Centro Médico de Seguros, SA (Ovjedas, Ispanija) ir Medicina Asturiana, SA (Ovjedas), atstovaujamos advokatų R. Vallina Hoset ir A. Lois Perreau de Pinninck

      Atsakovė: Bendra pertvarkymo valdyba

      Reikalavimai

   Ieškovės Bendrojo Teismo prašo:

               —

               pripažinti Bendros pertvarkymo valdybos deliktinę atsakomybę ir įpareigoti ją atlyginti nuostolius, kurie ieškovėms buvo padaryti Bendros pertvarkymo valdybos veikimu ir neveikimu, atėmusiais iš ieškovių jų turėtas Banco Popular Español, S.A. obligacijas ir teises;

               —

               nurodyti Bendrai pertvarkymo valdybai sumokėti ieškovėms 1 850 000 eurų sumą ir mokėtinas palūkanas, kurios nebuvo sumokėtos, už obligacijas iki nuostolių atlyginimo dienos („reikalaujama sumokėti suma“);

               —

               padidinti reikalaujamą sumokėti sumą, priskaičiuojant palūkanas nuo 2017 m. birželio 7 d. iki sprendimo paskelbimo šioje byloje;

               —

               padidinti reikalaujamą sumokėti sumą priskaičiuojant delspinigius, skaičiuojamus nuo šio sprendimo paskelbimo iki visos sumos sumokėjimo, taikant palūkanų normą, kurią ECB taiko pagrindinėms savo refinansavimo operacijoms, padidintą dviem procentiniais punktais;

               —

               priteisti iš Bendros pertvarkymo valdybos bylinėjimosi išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai panašūs į tuos, kurie nurodyti byloje T-659/17, Vallina Fonseca / BPV.


title: Byla T-330/16: 2017 m. spalio 26 d. Bendrojo Teismo sprendimas byloje Hello Media Group / EUIPO – Hola (#hello digitalmente diferentes) (Europos Sąjungos prekių ženklas — Protesto procedūra — Vaizdinio Europos Sąjungos prekių ženklo „#hello digitalmente diferentes“ paraiška — Ankstesni vaizdiniai ir žodiniai Europos Sąjungos prekių ženklai „HELLO!“ — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas (dabar – Reglamento (ES) 2017/2001 8 straipsnio 1 dalies b punktas) — Ginčo šalies pakeitimas)

text:
               11.12.2017

               LT

               Europos Sąjungos oficialusis leidinys

               C 424/30

         2017 m. spalio 26 d. Bendrojo Teismo sprendimas byloje Hello Media Group / EUIPO – Hola (#hello digitalmente diferentes)

   (Byla T-330/16) (1)

   ((Europos Sąjungos prekių ženklas - Protesto procedūra - Vaizdinio Europos Sąjungos prekių ženklo „#hello digitalmente diferentes“ paraiška - Ankstesni vaizdiniai ir žodiniai Europos Sąjungos prekių ženklai „HELLO!“ - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas (dabar – Reglamento (ES) 2017/2001 8 straipsnio 1 dalies b punktas) - Ginčo šalies pakeitimas))
   (2017/C 424/43)
   Proceso kalba: ispanų

      Šalys

      Ieškovė: Hello Media Group, SL (Madridas, Ispanija), kuriai leista pakeisti Hello Media, SL, atstovaujama advokatės A. Alejos Cutuli

      Atsakovė: Europos Sąjungos intelektinės nuosavybės tarnyba, atstovaujama J. Crespo Carrillo

      Kita procedūros EUIPO apeliacinėje taryboje šalis, įstojusi į bylą Bendrajame Teisme: Hola, SL (Madridas), atstovaujama advokato F. Arroyo Álvarez de Toledo

      Dalykas

   Ieškinys dėl 2016 m. balandžio 21 d. EUIPO antrosios apeliacinės tarybos sprendimo (byla R 1979/2015–2), susijusio su protesto procedūra tarp Hola ir Hello Media.

      Rezoliucinė dalis

               1.

               Leisti Hello Media Group, SL pakeisti ieškovę Hello Media, SL.

               2.

               Atmesti ieškinį.

               3.

               Priteisti iš Hello Media Group bylinėjimosi išlaidas.

      (1)  OL C 296, 2016 8 16.


title: Byla T-538/17: 2017 m. rugpjūčio 5 d. pareikštas ieškinys byloje Jess Liberty / BPV

text:
               11.12.2017

               LT

               Europos Sąjungos oficialusis leidinys

               C 424/38

         2017 m. rugpjūčio 5 d. pareikštas ieškinys byloje Jess Liberty / BPV

   (Byla T-538/17)
   (2017/C 424/55)
   Proceso kalba: ispanų

      Šalys

      Ieškovė: Jess Liberty, SL (Madridas, Ispanija), atstovaujama advokato C. Aguirre de Cárcer Moreno

      Atsakovė: Bendra pertvarkymo valdyba

      Reikalavimai

   Ieškovė Bendrojo Teismo prašo:

               —

               laikyti paduotu 2017 m. birželio 7 d. ieškinį dėl išplėstinės vykdomosios sudėties Bendros pertvarkymo valdybos sprendimo SRB/EES/2017/08, patvirtinančio Banco Popular Español S.A. pertvarkymo planą įgyvendinant 2014 m. liepos 15 d. Europos Parlamento ir Tarybos reglamento (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiančio Reglamentą (ES) Nr. 1093/2010, 29 straipsnį, ir, prieš tai leidus susipažinti su bylos medžiagos dokumentais ir pateikti papildomas pastabas, panaikinti arba atšaukti skundžiamą sprendimą bei visiškai atkurti ieškovės turtines teises atsižvelgiant į reikalavimą visiškai atlyginti žalą.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.


title: Byla T-695/17: 2017 m. spalio 9 d. pareikštas ieškinys byloje Italija / Komisija

text:
               11.12.2017

               LT

               Europos Sąjungos oficialusis leidinys

               C 424/51

         2017 m. spalio 9 d. pareikštas ieškinys byloje Italija / Komisija

   (Byla T-695/17)
   (2017/C 424/75)
   Proceso kalba: italų

      Šalys

      Ieškovė: Italijos Respublika, atstovaujama G. Palmieri, padedamos avvocato dello Stato P. Gentili

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2017 m. liepos 13 d. Europos Sąjungos oficialiajame leidinyje Nr. C 224 A paskelbtus pranešimus apie viešuosius konkursus – EPSO / AD/343/17 – Vertėjai (AD 5) iš vokiečių k. (DE) – EPSO / AD/344/17 – Vertėjai (AD 5) iš prancūzų k. (FR) – EPSO / AD/345/17 – Vertėjai (AD 5) iš italų k. (IT) – EPSO / AD/346/17 – Vertėjai (AD 5) iš olandų k. (NL);

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi septyniais pagrindais.

               1.

               Pirmasis ieškinio pagrindas, susijęs su SESV 263, 264, 266 straipsnių pažeidimu.

                           —

                           Komisija nesilaikė Teisingumo Teismo sprendimo byloje C-66/10 P ir 2015 m. rugsėjo 24 d. Bendrojo Teismo sprendimo bylose T-124/13 ir T-191/13, kuriuose buvo konstatuota, jog pranešimai, kuriuose Sąjungos viešųjų konkursų kandidatams kaip antrąją kalbą buvo leidžiama pasirinkti tik anglų, prancūzų arba vokiečių k., yra neteisėti.

               2.

               Antrasis ieškinio pagrindas, susijęs SESV 342 straipsnio ir Reglamento 1/58 1 bei 6 straipsnio pažeidimu.

                           —

                           Šiuo klausimu ieškovė tvirtina, kad nustatydama tokį ribojimą, leidžiantį Sąjungos viešųjų konkursų kandidatams kaip antrąją kalbą pasirinkti tik vieną iš trijų kalbų, Komisija nustatė naują kalbų vartojimo institucijose sistemą, todėl pažeidė Tarybos išimtinę kompetenciją šioje srityje.

               3.

               Trečiasis ieškinio pagrindas, susijęs su EB 12 straipsnio (dabar –SESV 18 straipsnis), Sąjungos pagrindinių teisių chartijos 22 straipsnio, ES 6 straipsnio 3 dalies, Pareigūnų tarnybos nuostatų III priedo 1 straipsnio 2 ir 3 dalių, Reglamento 1/58 1 ir 6 straipsnio, Pareigūnų tarnybos nuostatų 1d straipsnio 1 ir 6 dalių, 27 straipsnio 2 dalies ir 28 straipsnio f punkto pažeidimu.

                           —

                           Ieškovės nuomone Komisijos taikomi lingvistiniai ribojimai yra diskriminuojančio pobūdžio, nes minėtos nuostatos draudžia Sąjungos piliečiams ir institucijų pareigūnams nustatyti lingvistinius ribojimus, kurie nėra bendrai ir objektyviai numatyti institucijų vidaus aktuose, parengtuose pagal minėto Reglamento Nr. 1/58 6 straipsnį ir iki šiol nepriimtuose, ir draudžia nustatyti tokius ribojimus, jei nėra konkretaus ir pagrįsto institucijos intereso.

               4.

               Ketvirtasis ieškinio pagrindas, susijęs su ES 6 straipsnio 3 dalies, kiek joje nustatomas teisėtų lūkesčių apsaugos principas, išplaukiantis iš Valstybių narių konstitucinių tradicijų, pažeidimu.

                           —

                           Komisija pažeidė piliečių lūkesčius dėl galimybės pasirinkti bet kurią Sąjungos kalbą kaip antrąją kalbą, kaip būdavo iki 2007 m. ir kaip tai buvo patvirtinta Teisingumo Teismo sprendime byloje C-566/10 P.

               5.

               Penktasis ieškinio pagrindas, susijęs su įgaliojimų viršijimu ir esminių reikalavimų dėl pranešimo apie konkursą pobūdžio ir tikslo (konkrečiai Pareigūnų tarnybos nuostatų 1d straipsnio 1 ir 6 dalys. 28 straipsnio f punktas, 27 straipsnio 2 dalis, 34 straipsnio 3 dalis ir 45 straipsnio 1 dalis) nesilaikymu bei proporcingumo principo pažeidimu.

                           —

                           Ieškovė tvirtina, kad iš anksto ir visiems nurodydama, kad antrąją kalba gali būti pasirinktą vieną iš trijų kalbų, Komisija iš tikrųjų peršoko konkurso etapą dėl kandidatų kalbinių gebėjimų patikrinimo, kuris turi vykti konkurso metu. Todėl kalbų žinojimas tapo svarbesniu nei profesiniai gebėjimai.

               6.

               Šeštasis ieškinio pagrindas, susijęs su SESV 18 straipsnio ir 24 straipsnio 4 dalies, Europos Sąjungos pagrindinių teisių chartijos 22 straipsnio, Reglamento Nr. 1/58 2 straipsnio ir Pareigūnų tarnybos nuostatų 1d straipsnio 1 ir 6 dalių pažeidimu.

                           —

                           Šiuo klausimu ieškovė tvirtina, jog nustatant, kad paraiškos dalyvauti konkurse būtinai turi būti pateiktos anglų, prancūzų ar vokiečių kalba ir kad atitinkama kalba Europos personalo atrankos tarnyba (EPSO) kandidatams siųs žinutes apie konkurso eigą, buvo pažeista Sąjungos piliečių teisė su institucijomis bendrauti savo kalba bei buvo diskriminuojami tie asmenys, kurie gerai nemokėjo minėtų trijų kalbų.

               7.

               Septintasis ieškinio pagrindas, susijęs su Reglamento Nr. 1/58 1 ir 6 straipsnių, Pareigūnų tarnybos nuostatų 1 d straipsnio 1 ir 6 dalių ir 28 straipsnio f punkto, Pareigūnų tarnybos nuostatų III priedo 1 straipsnio 1 dalies f punkto ir SESV 296 straipsnio 2 dalies (motyvavimo nebuvimas) bei proporcingumo principo pažeidimu ir faktų iškraipymu.

                           —

                           Ieškovė teigia, kad Komisija šį apribojimą trimis kalbomis motyvavo tuo, jog naujai įdarbinti asmenys turi iš karto galėti bendrauti institucijose. Ši motyvacija iškraipo faktus, nes neatrodo, kad trys nagrinėjamos kalbos daugiausiai naudojamos bendravimui tarp skirtingų lingvistinių grupių institucijose. Be to, ji neproporcinga atsižvelgiant į pagrindinės teisės, kaip antai teisė nepatirti diskriminacijos dėl kalbos, apribojimą.


title: Byla T-545/17: 2017 m. rugpjūčio 7 d. pareikštas ieškinys byloje Afectados Banco Popular / BPV

text:
               11.12.2017

               LT

               Europos Sąjungos oficialusis leidinys

               C 424/38

         2017 m. rugpjūčio 7 d. pareikštas ieškinys byloje Afectados Banco Popular / BPV

   (Byla T-545/17)
   (2017/C 424/56)
   Proceso kalba: ispanų

      Šalys

      Ieškovas: Afectados Banco Popular (Madridas, Ispanija), atstovaujamas advokato I. Ferrer-Bonsoms Millet

      Atsakovė: Bendra pertvarkymo valdyba

      Reikalavimai

   Ieškovas Bendrojo Teismo prašo:

               —

               panaikinti skundžiamą sprendimą, panaikinti įvykdytų operacijų pasekmes ir atkurti akcininkų ir obligacijų turėtojų atitinkamas turtines teises į Banco Popular Español S.A. bei atkurti padėtį, kuri buvo iki įsikišimo;

               —

               tuo atveju, jei tai nebūtų įmanoma, bet kuriuo atveju sustabdyti obligacijų konvertavimą į akcijas ir išlaikyti tokią obligacijų turėtojų padėtį, kuri buvo 2017 m. birželio 6 d., bei atlyginti akcininkams padarytą žalą išmokant mokėjimą, kurio dydis atitiktų realią banko ir, taigi, jo akcijų vertę iki 2016 m. birželio 30 d.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.


title: Byla T-431/16: 2017 m. spalio 26 d. Bendrojo Teismo sprendimas byloje VIMC / Komisija (Konkurencija — Piktnaudžiavimas dominuojančia padėtimi — Privačios sveikatos priežiūros paslaugų rinka — Reglamento (EB) nr. 1/2003 13 straipsnio 1 dalis — Sprendimas atmesti skundą — Valstybės narės konkurencijos priežiūros institucijos nagrinėta byla)

text:
               11.12.2017

               LT

               Europos Sąjungos oficialusis leidinys

               C 424/31

         2017 m. spalio 26 d. Bendrojo Teismo sprendimas byloje VIMC / Komisija

   (Byla T-431/16) (1)

   ((Konkurencija - Piktnaudžiavimas dominuojančia padėtimi - Privačios sveikatos priežiūros paslaugų rinka - Reglamento (EB) nr. 1/2003 13 straipsnio 1 dalis - Sprendimas atmesti skundą - Valstybės narės konkurencijos priežiūros institucijos nagrinėta byla))
   (2017/C 424/45)
   Proceso kalba: vokiečių

      Šalys

      Ieškovė: VIMC – Vienna International Medical Clinic GmbH (Kulmbachas, Vokietija), atstovaujama advokatų R. Bramerdorfer ir H. Grubmüller

      Atsakovė: Europos Komisija, atstovaujama A. Dawes ir C. Vollrath

      Dalykas

   SESV 263 straipsniu grindžiamas prašymas panaikinti 2016 m. gegužės 27 d. Komisijos sprendimą C(2016) 3351 final, kuriuo atmestas ieškovės pateiktas skundas dėl tariamai Wirtschaftskammer Österreich (WKO, Austrijos ekonomikos rūmai) ir Fachverband der Gesundheitsbetriebe (sveikatos sektoriaus bendrovių profesinė asociacija, Austrija) padaryto SESV 102 straipsnio pažeidimo (byla AT.40231 – VIMC / WK&FGB).

      Rezoliucinė dalis

               1.

               Atmesti ieškinį.

               2.

               Priteisti iš VIMC – Vienna International Medical Clinic GmbH bylinėjimosi išlaidas.

      (1)  OL C 371, 2016 10 10.


title: Byla C-524/17 P: 2017 m. rugpjūčio 30 d. L’Oréal pateiktas apeliacinis skundas dėl 2017 m. birželio 26 d. Bendrojo Teismo (pirmoji kolegija) priimto sprendimo byloje T-182/16 L’Oréal / Europos Sąjungos intelektinės nuosavybės tarnyba (EUIPO)

text:
               11.12.2017

               LT

               Europos Sąjungos oficialusis leidinys

               C 424/19

         2017 m. rugpjūčio 30 d.L’Oréal pateiktas apeliacinis skundas dėl 2017 m. birželio 26 d. Bendrojo Teismo (pirmoji kolegija) priimto sprendimo byloje T-182/16 L’Oréal / Europos Sąjungos intelektinės nuosavybės tarnyba (EUIPO)

   (Byla C-524/17 P)
   (2017/C 424/27)
   Proceso kalba: prancūzų

      Šalys

      Apeliantė: L’Oréal, atstovaujama advokatų T. de Haan ir P. Péters

      Kitos proceso šalys: Europos Sąjungos intelektinės nuosavybės tarnyba (EUIPO), Guinot

      Apeliantės reikalavimai

               —

               panaikinti 2017 m. birželio 26 d. Europos Sąjungos Bendrojo Teismo nutartį byloje T-182/16, EU:T:2017:448,

               —

               grąžinti bylą Europos Sąjungos Bendrajam Teismui ir

               —

               atidėti bylinėjimosi išlaidų klausimo nagrinėjimą; subsidiariai, priteisti iš Tarnybos padengti apeliantės bylinėjimosi išlaidas, patirtas apeliacinėje ir pirmojoje instancijoje.

      Apeliacinio skundo pagrindai ir pagrindiniai argumentai

   Apeliantės nuomone, Bendrasis Teismas iškraipė faktines aplinkybes, jos jam pateiktus argumentus ir pažeidė Reglamento (EB) Nr. 207/2009 (1) 8 straipsnio 1 dalies b punktą.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).


title: Byla T-702/17: 2017 m. spalio 12 d. pareikštas ieškinys byloje Foundation for the Protection of the Traditional Cheese of Cyprus named Halloumi / EUIPO – Papouis Dairies (Papouis Halloumi)

text:
               11.12.2017

               LT

               Europos Sąjungos oficialusis leidinys

               C 424/53

         2017 m. spalio 12 d. pareikštas ieškinys byloje Foundation for the Protection of the Traditional Cheese of Cyprus named Halloumi / EUIPO – Papouis Dairies (Papouis Halloumi)

   (Byla T-702/17)
   (2017/C 424/76)
   Kalba, kuria surašytas ieškinys: anglų

      Šalys

      Ieškovas: Foundation for the Protection of the Traditional Cheese of Cyprus named Halloumi (Nikosija, Kipras), atstovaujamas solisitorės V. Marsland ir QC S. Malynicz

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Papouis Dairies LTD (Nikosija, Kipras)

      Su procedūra EUIPO susijusi informacija

      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

      Prekių ženklas, dėl kurio kilo ginčas: vaizdinis ES prekių ženklas, kuriame yra žodinis elementas „Papouis Halloumi“ – Registracijos paraiška Nr. 11 176 344

      Procedūra EUIPO: protesto procedūra

      Ginčijamas sprendimas: 2017 m. rugpjūčio 3 d. EUIPO ketvirtosios apeliacinės tarybos sprendimas byloje R 2782/2014-4

      Reikalavimai

   Ieškovas Bendrojo Teismo prašo:

               —

               panaikinti ginčijamą sprendimą,

               —

               nurodyti EUIPO ir kitai šaliai padengti savo pačių ir ieškovo bylinėjimosi išlaidas

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla C-231/16: 2017 m. spalio 19 d. Teisingumo Teismo (antroji kolegija) sprendimas byloje (Landgericht Hamburg (Vokietija) prašymas priimti prejudicinį sprendimą) Merck KGaA / Merck & Co. Inc., Merck Sharp & Dohme Corp, MSD Sharp & Dohme GmbH (Prašymas priimti prejudicinį sprendimą — Reglamentas (EB) Nr. 207/2009 — Europos Sąjungos prekių ženklas — 109 straipsnio 1 dalis — Civilinės bylos dėl Europos Sąjungos prekių ženklo ir nacionalinio prekių ženklo — „Lis pendens“ — Sąvoka „tuo pačiu pagrindu“ — Žodžio „Merck“ vartojimas domenų varduose ir socialinių tinklų interneto platformose — Byla dėl nacionalinio prekių ženklo ir vėliau iškelta byla dėl Europos Sąjungos prekių ženklo — Jurisdikcijos atsisakymas — Apimtis)

text:
               11.12.2017

               LT

               Europos Sąjungos oficialusis leidinys

               C 424/6

         2017 m. spalio 19 d. Teisingumo Teismo (antroji kolegija) sprendimas byloje (Landgericht Hamburg (Vokietija) prašymas priimti prejudicinį sprendimą) Merck KGaA / Merck & Co. Inc., Merck Sharp & Dohme Corp, MSD Sharp & Dohme GmbH

   (Byla C-231/16) (1)

   ((Prašymas priimti prejudicinį sprendimą - Reglamentas (EB) Nr. 207/2009 - Europos Sąjungos prekių ženklas - 109 straipsnio 1 dalis - Civilinės bylos dėl Europos Sąjungos prekių ženklo ir nacionalinio prekių ženklo - „Lis pendens“ - Sąvoka „tuo pačiu pagrindu“ - Žodžio „Merck“ vartojimas domenų varduose ir socialinių tinklų interneto platformose - Byla dėl nacionalinio prekių ženklo ir vėliau iškelta byla dėl Europos Sąjungos prekių ženklo - Jurisdikcijos atsisakymas - Apimtis))
   (2017/C 424/08)
   Proceso kalba: vokiečių

      Prašymą priimti prejudicinį sprendimą pateikęs teismas

      Landgericht Hamburg

      Šalys pagrindinėje byloje

      Ieškovė: Merck KGaA

      Atsakovės: Merck & Co. Inc., Merck Sharp & Dohme Corp, MSD Sharp & Dohme GmbH

      Rezoliucinė dalis

               1.

               2009 m. vasario 26 d. Tarybos reglamento (EB) Nr. 207/2009 dėl Europos Sąjungos prekių ženklo 109 straipsnio 1 dalies a punktas turi būti aiškinamas taip, kad kai skirtingų valstybių narių teismuose tarp tų pačių šalių iškeliamos bylos dėl teisių pažeidimo, kurių viena keliama dėl nacionalinio prekių ženklo, o kita – dėl Europos Sąjungos prekių ženklo, šioje nuostatoje įtvirtinta sąlyga dėl „to paties pagrindo“ buvimo tenkinama tik tiek, kiek šios bylos susijusios su tariamu teisių į vienas kitam tapačius nacionalinį ir Europos Sąjungos prekių ženklus pažeidimu tų pačių valstybių narių teritorijoje.

               2.

               Reglamento Nr. 207/2009 109 straipsnio 1 dalies a punktas turi būti aiškinamas taip, kad jeigu skirtingų valstybių narių teismuose tarp tų pačių šalių iškeliamos bylos dėl teisių pažeidimo, kurių viena keliama dėl nacionalinio prekių ženklo ir vienos valstybės narės teritorijoje tariamai padaryto teisių pažeidimo, o kita – dėl Europos Sąjungos prekių ženklo ir visos Europos Sąjungos teritorijoje tariamai padaryto teisių pažeidimo, teismas, į kurį kreiptasi vėliau, turi atsisakyti nagrinėti bylos dalį, susijusią su valstybės narės teritorija, nurodyta ieškinyje dėl teisių pažeidimo, pareikštame teisme, į kurį kreiptasi pirmiausia.

               3.

               Reglamento Nr. 207/2009 109 straipsnio 1 dalies a punktas turi būti aiškinamas taip, kad jame įtvirtinta sąlyga dėl „to paties pagrindo“ buvimo nebetenkinama, kai ieškovas teisėtai atsisako dalies Europos Sąjungos prekių ženklu grindžiamo ieškinio dėl teisių pažeidimo, kuriuo iš pradžių siekta draudimo naudoti šį prekių ženklą Europos Sąjungos teritorijoje, ir toks atsisakymas susijęs su valstybės narės teritorija, nurodyta teisme, į kurį kreiptasi pirmiausia, pareikštame nacionaliniu prekių ženklu grindžiamame ieškinyje, kuriuo siekiama draudimo naudoti šį prekių ženklą nacionalinėje teritorijoje, jeigu taip atsisakius atitinkami ieškiniai nebėra susiję su tariamu teisių į vienas kitam tapačius nacionalinį ir Europos Sąjungos prekių ženklus pažeidimu tų pačių valstybių narių teritorijoje.

               4.

               Reglamento Nr. 207/2009 109 straipsnio 1 dalies a punktas turi būti aiškinamas taip, kad jeigu prekių ženklai yra tapatūs, teismas, į kurį kreiptasi vėliau, turi atsisakyti jurisdikcijos teismo, į kurį kreiptasi pirmiausia, naudai tik tiek, kiek šie prekių ženklai galioja tapačioms prekėms ar paslaugoms.

      (1)  OL C 279, 2016 8 1.


title: Byla T-555/17: 2017 m. rugpjūčio 16 d. pareikštas ieškinys byloje TW ir kt. / BPV

text:
               11.12.2017

               LT

               Europos Sąjungos oficialusis leidinys

               C 424/39

         2017 m. rugpjūčio 16 d. pareikštas ieškinys byloje TW ir kt. / BPV

   (Byla T-555/17)
   (2017/C 424/57)
   Proceso kalba: ispanų

      Šalys

      Ieškovai: TW, TY, UA ir UB, atstovaujami advokato L. Chen Chen

      Atsakovė: Bendra pertvarkymo valdyba

      Reikalavimai

   Ieškovai Bendrojo Teismo prašo:

               —

               pripažinti paduotu šį ieškinį dėl Bendros pertvarkymo valdybos sprendimo sumažinti viso Banco Popular Español S.A. akcijų kapitalo vertę iki nulio eurų ir po to jį parduoti Banco de Santander S.A. už vieną eurą panaikinimo ir, išnagrinėjus visus oficialiai prieinamus dokumentus bei įvertinus pateiktus pagrindus, pripažinti niekiniu arba panaikinti Bendros pertvarkymo valdybos priimtą sprendimą, kuris buvo paskelbtas 2017 m. birželio 7 d. Europos Sąjungos oficialiajame leidinyje.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.


title: Byla C-281/16: 2017 m. spalio 19 d. Teisingumo Teismo (ketvirtoji kolegija) sprendimas byloje (Raad van State (Nyderlandai) prašymas priimti prejudicinį sprendimą) Vereniging Hoekschewaards Landschap / Staatssecretaris van Economische Zaken (Prašymas priimti prejudicinį sprendimą — Direktyva 92/43/EEB — Natūralių buveinių ir laukinės faunos ir floros apsauga — Įgyvendinimo sprendimas (ES) 2015/72 — Atlantinio biogeografinio regiono Bendrijos svarbos teritorijų sąrašas — Teritorijos sumažinimas — Mokslinė klaida — Galiojimas)

text:
               11.12.2017

               LT

               Europos Sąjungos oficialusis leidinys

               C 424/7

         2017 m. spalio 19 d. Teisingumo Teismo (ketvirtoji kolegija) sprendimas byloje (Raad van State (Nyderlandai) prašymas priimti prejudicinį sprendimą) Vereniging Hoekschewaards Landschap / Staatssecretaris van Economische Zaken

   (Byla C-281/16) (1)

   ((Prašymas priimti prejudicinį sprendimą - Direktyva 92/43/EEB - Natūralių buveinių ir laukinės faunos ir floros apsauga - Įgyvendinimo sprendimas (ES) 2015/72 - Atlantinio biogeografinio regiono Bendrijos svarbos teritorijų sąrašas - Teritorijos sumažinimas - Mokslinė klaida - Galiojimas))
   (2017/C 424/09)
   Proceso kalba: nyderlandų

      Prašymą priimti prejudicinį sprendimą pateikęs teismas

      Raad van State

      Šalys pagrindinėje byloje

      Ieškovė: Vereniging Hoekschewaards Landschap

      Atsakovas: Staatssecretaris van Economische Zaken

      Rezoliucinė dalis

   2014 m. gruodžio 3 d. Komisijos įgyvendinimo sprendimas (ES) 2015/72, kuriuo patvirtinamas aštuntą kartą atnaujintas atlantinio biogeografinio regiono Bendrijos svarbos teritorijų sąrašas, negalioja, kiek juo į šį sąrašą įtraukta Haringvlito teritorija (NL 1000015), tačiau neįtrauktas Leenheer polderis.

      (1)  OL C 279, 2016 8 1.


title: Byla C-525/17 P: 2017 m. rugpjūčio 30 d. L’Oréal pateiktas apeliacinis skundas dėl 2017 m. birželio 26 d. Bendrojo Teismo (pirmoji kolegija) priimto sprendimo byloje T-183/16 L’Oréal / Europos Sąjungos intelektinės nuosavybės tarnyba (EUIPO)

text:
               11.12.2017

               LT

               Europos Sąjungos oficialusis leidinys

               C 424/19

         2017 m. rugpjūčio 30 d.L’Oréal pateiktas apeliacinis skundas dėl 2017 m. birželio 26 d. Bendrojo Teismo (pirmoji kolegija) priimto sprendimo byloje T-183/16 L’Oréal / Europos Sąjungos intelektinės nuosavybės tarnyba (EUIPO)

   (Byla C-525/17 P)
   (2017/C 424/28)
   Proceso kalba: prancūzų

      Šalys

      Apeliantė: L’Oréal, atstovaujama advokatų T. de Haan ir P. Péters

      Kitos proceso šalys: Europos Sąjungos intelektinės nuosavybės tarnyba (EUIPO), Guinot

      Apeliantės reikalavimai

               —

               panaikinti 2017 m. birželio 26 d. Europos Sąjungos Bendrojo Teismo nutartį byloje T-183/16, EU:T:2017:449,

               —

               grąžinti bylą Europos Sąjungos Bendrajam Teismui ir

               —

               atidėti bylinėjimosi išlaidų klausimo nagrinėjimą; subsidiariai, priteisti iš Tarnybos padengti apeliantės bylinėjimosi išlaidas, patirtas apeliacinėje ir pirmojoje instancijoje.

      Apeliacinio skundo pagrindai ir pagrindiniai argumentai

   Apeliantės nuomone, Bendrasis Teismas iškraipė faktines aplinkybes, jos jam pateiktus argumentus ir pažeidė Reglamento (EB) Nr. 207/2009 (1) 8 straipsnio 1 dalies b punktą.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).